























I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Tilobrastil 60 mg plėvele dengtos tabletės
Tilobrastil 90 mg plėvele dengtos tabletės


2.	KOKYBINĖ IR KIEKYBINĖ SUDĖTIS

60 mg
Kiekvienoje plėvele dengtoje tabletėje yra 60 mg tikagreloro.

90 mg
Kiekvienoje plėvele dengtoje tabletėje yra 90 mg tikagreloro.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė

60 mg 
Rožinės, apvalios, abipus išgaubtos, 8,6 mm ± 5 % skersmens plėvele dengtos tabletės, kurių viena pusė pažymėta „60“, o kita – lygi. 

90 mg 
Geltonos, apvalios, abipus išgaubtos, 9,6 mm ± 5 % skersmens plėvele dengtos tabletės, kurių viena pusė pažymėta „90“, o kita – lygi.


4.	KLINIKINĖ INFORMACIJA

4.1	Terapinės indikacijos

Tilobrastil derinyje su acetilsalicilo rūgštimi (ASR) skirtas aterotrombozinių reiškinių profilaktikai suaugusiems pacientams:
-	sergantiems ūminiais koronariniais sindromais (ŪKS) arba
-	anksčiau patyrusiems miokardo infarktą (MI) ir jeigu yra didelė aterotrombozinio reiškinio išsivystymo rizika (žr. 4.2 ir 5.1 skyrius).

4.2	Dozavimas ir vartojimo metodas

Dozavimas

Derinyje su Tilobrastil reikia kasdien vartoti mažą palaikomąją ASR dozę (75-150 mg), nebent yra konkrečių kontraindikacijų.

Ūminiai koronariniai sindromai
Gydymas Tilobrastil turi būti pradedamas nuo vienkartinės 180 mg įsotinimo dozės (dvi tabletės po 90 mg) ir po to tęsiamas po 90 mg du kartus per parą. ŪKS sergantiems pacientams rekomenduojama vartoti 90 mg Tilobrastil du kartus per parą 12 mėnesių, nebent gydymą juo reikia nutraukti dėl klinikinės situacijos (žr. 5.1 skyrių).

Jei ŪKS ištiktam pacientui, kuriam atlikta perkutaninė koronarinė intervencija (angl. percutaneous coronary intervention, PCI), ir yra padidėjusi kraujavimo rizika, tai praėjus 3 mėn. galima svarstyti galimybę nutraukti ASR vartojimą. Tokiu atveju 9 mėn. gydymą reikia tęsti vieninteliu antiagregantu – tikagreloru (žr. 4.4 skyrių).

Anksčiau buvęs miokardo infarktas
Prieš 1 metus ar seniau MI patyrusiems pacientams, kuriems yra didelė aterotrombozinio reiškinio rizika ir reikia ilgalaikio gydymo, rekomenduojama skirti 60 mg Tilobrastil du kartus per parą (žr. 5.1 skyrių). Gydymą galima pradėti be pertraukos, kaip ŪKS ištiktų pacientų, kuriems yra didelė aterotrombozinio reiškinio rizika vienerių metų pradinio gydymo Tilobrastil 90 mg doze arba kitu adenozino difosfato (ADF) receptorių inhibitoriumi pratęsimą. Be to, gydymą galima pradėti per 2 metus po MI arba per 1 metus po ankstesnio gydymo ADF receptorių inhibitoriumi nutraukimo. Ilgesnės kaip 3 metų trukmės gydymo tikagreloru saugumo ir veiksmingumo duomenų yra nedaug.

Jeigu reikia pakeisti vaistinį preparatą, pirmą Tilobrastil dozę reikia vartoti praėjus 24 val. po paskutinės kito trombocitų funkciją slopinančio vaistinio preparato dozės.

Praleista dozė
Gydymo klaidų taip pat turi būti vengiama. Pacientas, užmiršęs išgerti Tilobrastil dozę, turi vartoti tik vieną tabletę (kitą savo dozę) įprastu laiku.

Ypatingos populiacijos
Senyviems pacientams
Senyviems pacientams dozės koreguoti nereikia (žr. 5.2 skyrių).

Pacientams, kurių inkstų funkcija sutrikusi 
Pacientams, kurių inkstų funkcija sutrikusi, dozės koreguoti nereikia (žr. 5.2 skyrių).

Pacientams, kurių kepenų funkcija sutrikusi 
Tikagreloro poveikis pacientams, kuriems yra sunkus kepenų funkcijos sutrikimas, netirtas, todėl jo vartoti šiems pacientams negalima (žr. 4.3 skyrių). Apie pacientus, kuriems yra vidutinio sunkumo kepenų funkcijos sutrikimas, duomenų yra nedaug. Jiems dozės koreguoti nerekomenduojama, tačiau tikagreloro reikia vartoti atsargiai (žr. 4.4 ir 5.2 skyrius). Pacientams, kuriems  yra lengvas kepenų funkcijos sutrikimas, dozės koreguoti nereikia (žr. 5.2 skyrių).

Vaikų populiacija
Tikagreloro saugumas ir veiksmingumas vaikams ir jaunesniems kaip 18 metų paaugliams nenustatytas. Tikagreloras nėra skirtas vaikams, sergantiems pjautuvo pavidalo ląstelių liga (žr. 5.1 ir 5.2 skyrius)

Vartojimo metodas
Vartoti per burną.
Tilobrastil galima vartoti valgant ar nevalgius.
Pacientams, kurie negali nuryti visos tabletės (tablečių), jas galima susmulkinti į miltelius, sumaišyti pusėje stiklinės vandens ir nedelsiant išgerti. Paskui stiklinę reikia praskalauti dar puse stiklinės vandens ir vėl išgerti. Be to, gautą mišinį galima vartoti per nazogastrinį zondą (CH8 ar didesnį). Po mišinio suvartojimo svarbu praskalauti nazogastrinį zondą vandeniu.

4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai (žr. 4.8 skyrių).
· Aktyvus patologinis kraujavimas.
· Intrakranijinis kraujavimas anamnezėje (žr. 4.8 skyrių).
· Sunkus kepenų funkcijos sutrikimas (žr. 4.2, 4.4 ir 5.2 skyrius).
· Tikagreloro vartojimas derinyje su stipriai veikiančiais CYP3A4 inhibitoriais (pvz., ketokonazolu, klaritromicinu, nefazodonu, ritonaviru, atazanaviru), kadangi tokiame derinyje gali gerokai padidėti tikagreloro ekspozicija (žr. 4.5 skyrių).

4.4	Specialūs įspėjimai ir atsargumo priemonės

Kraujavimo rizika
Tikagreloro skiriant pacientams, kuriems nustatyta padidėjusi kraujavimo rizika, reikia įvertinti kraujavimo rizikos ir aterotrombozinių reiškinių profilaktikos naudos santykį (žr. 4.8 ir 5.1 skyrius).
Esant klinikinei būtinybei, tikagreloro turi būti atsargiai skiriama šių grupių pacientams:
· turintiems polinkį kraujuoti (pvz., neseniai patyrusiems traumą, neseniai operuotiems, turintiems krešėjimo sutrikimų, esant ar neseniai buvus kraujavimui iš virškinimo trakto) arba kuriems yra didesnė traumos rizika. Esant aktyviam patologiniam kraujavimui, buvus intrakranijiniam kraujavimui arba pacientams, kuriems yra sunkus kepenų funkcijos sutrikimas, tikagreloro vartoti draudžiama (žr. 4.3 skyrių);
· derinyje vartojantiems vaistinių preparatų, kurie gali didinti kraujavimo riziką, pvz., nesteroidinių vaistinių preparatų nuo uždegimo, geriamųjų antikoaguliantų ir (arba) fibrinolizinių vaistinių preparatų, jei pertrauka tarp jų ir tikagreloro vartojimo yra mažesnė kaip 24 valandos.

Dviejuose atsitiktinių imčių kontroliuojamuose tyrimuose (TICO ir TWILIGHT) dalyvavo ŪKS sergantys pacientai, kuriems buvo atlikta PCI įstatant vaistą išskiriantį stentą. Šių tyrimų metu nutraukus ASR vartojimą po 3 mėn. gydymo dviem antiagregantais (tikagreloru ir ASR) ir toliau atitinkamai 9 ir 12 mėn. gydžius vienu antiagregantu tikagreloru kraujavimo rizika sumažėjo, o didžiųjų kardiovaskulinių komplikacijų (angl. major adverse cardiovascular events, MACE) rizika nebuvo didesnė negu tęsiant gydymą dviem antiagregantais. Esant padidėjusiai kraujavimo rizikai, sprendimas nutraukti gydymą ASR po 3 mėn. ir toliau 9 mėn. vartoti vienintelį antiagregantą – tikagrelorą turi būti pagrįstas klinikiniu vertinimu, atsižvelgiant į kraujavimo ir trombozinių reiškinių riziką (žr. 4.2 skyrių).

Trombocitų transfuzija nepašalino antiagregacinio tikagreloro poveikio sveikiems savanoriams ir neturi būti kliniškai naudinga kraujuojantiems pacientams. Derinyje su tikagreloru vartojamas desmopresinas nesutrumpino modelinės kraujavimo trukmės, todėl desmopresinas klinikiniams kraujavimo reiškiniams gydyti neturi būti veiksmingas (žr. 4.5 skyrių).

Hemostazę gali skatinti antifibrinoliziniai vaistiniai preparatai (aminokaprono rūgštis ar traneksamo rūgštis) ir (arba) rekombinantinis VIIa faktorius. Tikagrelorą galima vėl pradėti vartoti nustačius kraujavimo priežastį ir jį sustabdžius.

Operacijos
Pacientai turi būti informuoti, kad reikia pranešti gydytojui ar odontologui apie tikagreloro vartojimą prieš atliekant bet kokią operaciją ir prieš pradedant kokio nors kito vaistinio preparato vartojimą.

PLATO tyrimo metu nutraukus tikagreloro vartojimą paskutinę parą prieš šuntuojant vainikines arterijas, kraujavimas prasidėdavo dažniau negu nutraukus kopidogrelį, bet didžiojo kraujavimo dažnis, palyginti su klopidogreliu, buvo panašus nutraukus gydymą likus 2 paroms ar daugiau iki operacijos (žr. 4.8 skyrių). Jeigu pacientas rengiamas planinei operacijai ir antitrombocitinis poveikis yra nepageidaujamas, tikagreloro vartojimą reikia nutraukti likus 5 paroms iki operacijos (žr. 5.1 skyrių).

Pacientams, anksčiau patyrusiems išeminį insultą
PLATO tyrimo duomenimis, ŪKS sergantys pacientai, anksčiau patyrę išeminį insultą, tikagreloru gali būti gydomi iki 12 mėn.

Į PEGASUS tyrimą nebuvo įtraukta pacientų, anksčiau patyrusių ne tik MI, bet ir išeminį insultą, todėl nesant duomenų, tokiems pacientams taikyti gydymą ilgiau kaip 1 metus nerekomenduojama.

Sutrikusi kepenų funkcija
Pacientams, kuriems yra sunkus kepenų funkcija sutrikimas, tikagreloro vartoti negalima (žr. 4.2 ir 4.3 skyrius).
Tikagreloro vartojimo pacientams, kuriems yra vidutinio sunkumo kepenų funkcijos sutrikimas, duomenų yra nedaug, todėl jiems patartinos atsargumo priemonės (žr. 4.2 ir 5.2 skyrius).

Pacientai, kuriems yra bradikardijos reiškinių rizika
Vartojant tikagreloro, Holter EKG stebėjimo prietaisu skilvelių veiklos pauzių EKG (dauguma atvejų be simptomų) užregistruota dažniau negu vartojant klopidogrelio. Į pagrindinius tikagreloro saugumo ir veiksmingumo tyrimus nebuvo įtraukta pacientų, kuriems bradikardinių reiškinių rizika buvo didesnė (pvz., pacientai be širdies stimuliatoriaus, kuriems yra sinusinio mazgo silpnumo sindromas, antro ar trečio laipsnio atrioventrikulinė blokada arba būna su bradikardija susijusi sinkopė). Atsižvelgiant į tai, dėl ribotos klinikinės patirties tokiems pacientams tikagreloro turi būti skiriama atsargiai (žr. 5.1 skyrių).

Be to, tikagreloro atsargiai skiriama derinyje su bradikardiją sukeliančiais vaistiniais preparatais. Vis dėlto PLATO tyrimo metu derinyje vartojus vieno ar kelių bradikardiją sukeliančių vaistinių preparatų (pvz., 96 % pacientų vartojo beta adrenoblokatorių, 33 % – kalcio kanalų blokatorių diltiazemo ar verapamilio ir 4 % – digoksino) kliniškai reikšmingų nepageidaujamų reakcijų požymių nenustatyta (žr. 4.5 skyrių).

PLATO tyrimo metu Holter prietaisu ūminės koronarinių sindromų fazės metu 3 sek. ar ilgesnės trukmės skilvelių veiklos pauzių nustatyta daugiau tikagreloro, negu klopidogrelio, vartojusių pacientų. Holter pagalba tokių skilvelių veiklos pauzių ūminės koronarinių sindromų fazės metu vartojant tikagreloro dažniau nustatyta lėtiniu širdies nepakankamumu sirgusiems pacientams negu visai tirtai populiacijai, tačiau praėjus mėnesiui jų padažnėjimo nenustatyta nei tikagreloro vartojusiems pacientams, nei lyginant tikagreloro ir klopidogrelio grupes. Neigiamų klinikinių pasekmių (sinkopės ar būtinybės dėti stimuliatorių), susijusių su minėtu skirtumu, šioje pacientų populiacijoje nebuvo (žr. 5.1 skyrių).

Po vaistinio preparato pateikimo į rinką gauta pranešimų apie tikagrelorą vartojantiems pacientams pasireiškusius bradiaritmijos atvejus ir atrioventrikulinę (AV) blokadą (žr. 4.8 skyrių), visų pirma ŪKS sergantiems pacientams, kuriems gali atsirasti sutrikimų dėl širdies išemijos ir kartu vartojamų vaistinių preparatų, retinančių širdies susitraukimų dažnį arba veikiančių širdies laidumą. Prieš koreguojant gydymą, reikia atsižvelgti į tai, kad sutrikimų priežastimi galėjo būti paciento klinikinė būklė ir kartu vartojami vaistiniai preparatai.

Dusulys
Pranešta apie tikagreloro vartojantiems pacientams pasireiškusį dusulį. Dusulys paprastai būna lengvo arba vidutinio intensyvumo ir dažnai praeina, nesukeldamas būtinybės nutraukti šio vaistinio preparato vartojimą. Astma ar lėtine obstrukcine plaučių liga (LOPL) sergantiems pacientams dusulio pasireiškimo absoliuti rizika vartojant tikagreloro gali būti didesnė, todėl jiems tikagreloro turi būti skiriama atsargiai. Dusulio mechanizmas neištirtas. Jeigu tikagreloro vartojančiam pacientui dusulys pasireiškia naujai, trunka ilgai arba sunkėja, tai turi būti labai gerai ištirta, o jeigu dusulio pacientas netoleruoja, gydymas tikagreloru turi būti nutrauktas. Išsamesnė informacija pateikiama 4.8 skyriuje.

Centrinė miego apnėja
Po pateikimo į rinką gauta pranešimų apie centrinės miego apnėjos, įskaitant Čein-Stokso (Cheyne-Stokes) kvėpavimą, atvejus tikagreloro vartojantiems pacientams. Įtarus centrinę miego apnėją, turi būti apgalvotas papildomas klinikinis ištyrimas.

Padidėjusi kreatinino koncentracija
Vartojant tikagreloro gali padidėti kreatinino koncentracija. Šio padidėjimo mechanizmas neištirtas. Reikia patikrinti inkstų funkciją kaip numato įprasta medicininė praktika. ŪKS sergančių pacientų inkstų funkciją taip pat rekomenduojama patikrinti praėjus vienam  mėnesiui po tikagreloro vartojimo pradžios, ypatingą dėmesį skiriant pacientams, kurie yra 75 metų ar vyresni, kuriems yra vidutinio sunkumo ar sunkus inkstų funkcijos sutrikimas arba kuriems derinyje taikomas gydymas angiotenzino receptorių blokatoriais (ARB).

Padidėjusi šlapimo rūgšties koncentracija
Vartojant tikagreloro, gali pasireikšti hiperurikemija (žr. 4.8 skyrių). Pacientams, kuriems anksčiau buvo pasireiškusi hiperurikemija arba podagrinis artritas, rekomenduojamos atsargumo priemonės.
Kaip atsargumo priemonė, pacientams, kuriems yra šlapimo rūgšties sukelta nefropatija, tikagreloro vartojimas turi būti ribojamas.

Trombinė trombocitopeninė purpura (TTP)
Vartojant tikagreloro, labai retai gauta pranešimų apie trombinės trombocitopeninės purpuros (TTP) atvejus. Jai būdinga trombocitopenija ir mikroangiopatinė hemolizinė anemija, su jomis susiję neurologiniai pokyčiai, sutrikusi inkstų funkcija arba karščiavimas. TTP yra potencialiai mirtina liga, reikalaujanti skubaus gydymo, įskaitant plazmaferezės taikymą.

Įtaka trombocitų funkcijos mėginiams, skirtiems diagnozuoti heparino sukeltą trombocitopeniją (angl. heparin-induced thrombocytopenia, HIT)
Atliekant heparino sukeliamo trombocitų aktyvinimo (angl. heparin induced platelet activation, HIPA) mėginį, naudojamą diagnozuoti HIT, paciento serume esantys antikūnai prieš trombocitų IV faktoriaus ir heparino kompleksą aktyvina sveikų donorų trombocitus, kai aplinkoje yra heparino.
Gauta pranešimų apie tikagreloro vartojantiems pacientams nustatytus klaidingai neigiamus trombocitų funkcijos aktyvinimo mėginių, skirtų diagnozuoti HIT (HIPA ir galimai kitų), rezultatus.
Tai susiję su tikagreloro sukeliamu sveikų donorų trombocitų P2Y12 receptorių slopinimu pacientų serume ar plazmoje atliekant šį mėginį. Norint tinkamai įvertinti HIT trombocitų funkcijos mėginių duomenis, būtina žinoti, kad yra taikomas gydymas tikagreloru.
Pasireiškus HIT, reikia įvertinti tolesnio tikagreloro vartojimo naudos ir rizikos santykį atsižvelgiant į HIT sukeliamą trombozę skatinančią būklę ir padidėjusią kraujavimo riziką taikant gydymą antikoaguliantais derinyje su tikagreloru.

Kiti
Atsižvelgiant į PLATO tyrimo metu nustatytą ryšį tarp ASR palaikomosios dozės ir tikagreloro santykinio veiksmingumo, lyginant su klopidogreliu, didelės ASR palaikomosios dozės (> 300 mg) derinyje su tikagreloru vartoti nerekomenduojama (žr. 5.1 skyrių).

Priešlaikinis gydymo nutraukimas
Per anksti nutraukus bet kurio trombocitų agregacijos inhibitoriaus, įskaitant Tilobrastil, vartojimą, gali padidėti kardiovaskulinės (KV) mirties, MI ar insulto dėl paciento pagrindinės ligos rizika. 
Dėl to per anksti nutraukti gydymą šiuo vaistiniu preparatu turi būti vengiama.

Tilobrastil sudėtyje yra natrio
Šio vaistinio preparato tabletėje yra mažiau kaip 1 mmol (23 mg) natrio, t. y. jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Tikagreloras visų pirma yra CYP3A4 substratas ir taip pat silpnai slopina CYP3A4. Be to, tikagreloras yra P-glikoproteino (P-gp) substratas ir silpnas jo inhibitorius, todėl gali didinti P-gp substratų ekspoziciją. Tikagreloras yra krūties vėžio atsparumo baltymo (angl. the breast cancer resistance
protein, BCRP) inhibitorius.

Kitų vaistinių preparatų ir kitokių medžiagų įtaka tikagreloro poveikiui

CYP3A4 inhibitoriai
· Stiprūs CYP3A4 inhibitoriai. Derinyje vartojant ketokonazolo, tikagreloro Cmax padidėjo 2,4 karto ir AUC – 7,3 karto, o jo aktyvaus metabolito Cmax sumažėjo 89 %, AUC – 56 %. Tikėtina, kad panašiai turi veikti ir kiti stiprūs CYP3A4 inhibitoriai (klaritromicinas, nefazodonas, ritonaviras ir atazanaviras), todėl stipriai veikiančių CYP3A4 inhibitorių derinyje su tikagreloru vartoti negalima (žr. 4.3 skyrių).

· Vidutinio stiprumo CYP3A4 inhibitoriai. Derinyje vartojant diltiazemo, tikagreloro Cmax padidėjo 69 % ir AUC – 2,7 karto, o jo aktyvaus metabolito Cmax sumažėjo 38 %, o AUC nepakito. Tikagreloras diltiazemo koncentracijos plazmoje neveikė. Kitų vidutinio stiprumo CYP3A4 inhibitorių (pvz., amprenaviro, aprepitanto, eritromicino, flukonazolo) poveikis turi būti panašus, jų vartoti derinyje su tikagreloru galima.

· Kasdien geriant daug (3 kartus po 200 ml) greipfrutų sulčių, nustatyta 2 kartus padidėjusi tikagreloro ekspozicija. Vis dėlto daugumai pacientų ekspozicijos padidėjimas tokiu dydžiu neturėtų būti kliniškai reikšmingas.

CYP3A induktoriai
Derinyje vartojant rifampicino, tikagreloro Cmax sumažėjo 73 % ir AUC – 86 %, jo aktyvaus metabolito Cmax nepakito, o AUC sumažėjo 46 %. Manoma, kad kiti CYP3A induktoriai (pvz., fenitoinas, karbamazepinas ir fenobarbitalis) taip pat turėtų mažinti tikagreloro ekspoziciją. Derinyje vartojant vaistinių preparatų, kurie stipriai indukuoja CYP3A, gali sumažėti tikagreloro ekspozicija ir veiksmingumas, todėl derinyje su tikagreloru jų vartoti nepatartina.

Ciklosporinas (P-gp ir CYP3A inhibitorius)
Derinyje vartojant 600 mg ciklosporino, tikagreloro Cmax padidėjo 2,3, o AUC – 2,8 karto. Organizme esant ciklosporino, tikagreloro aktyvaus metabolito AUC padidėjo 32 %, o Cmax sumažėjo 15 %.

Nėra duomenų apie tikagreloro vartojimą derinyje su kitomis veikliosiomis medžiagomis, kurios gali padidinti tikagreloro ekspoziciją, stipriai slopindamos P-gp ir vidutiniškai – CYP3A4 (pvz., verapamiliu, chinidinu). Jeigu jų vartojimas derinyje neišvengiamas, rekomenduojama imtis atsargumo priemonių.

Kiti
Klinikiniai farmakologinės sąveikos tyrimai parodė, kad derinyje su tikagreloru vartojami heparinas, enoksaparinas, ASR ar desmopresinas nedaro įtakos tikagreloro ir jo aktyvaus metabolito farmakokinetikai bei ADF sukeltai trombocitų agregacijai, palyginus su atskirai vartojamu tikagreloru. Jeigu kliniškai reikalinga, hemostazę veikiančių vaistinių preparatų derinyje su tikagreloru turi būti skiriama atsargiai.

ŪKS sergančius pacientus gydant morfinu, geriamųjų P2Y12 inhibitorių, įskaitant tikagrelorą ir jo aktyvų metabolitą, ekspozicija buvo uždelsta ir mažesnė (tikagreloro ekspozicija – 35 % mažesnė). Ši sąveika gali būti susijusi su sulėtėjusia virškinimo trakto peristaltika ir taip pat pasireikšti vartojant kitų opioidų. Klinikinė reikšmė neaiški, bet turimi duomenys rodo mažesnio tikagreloro veiksmingumo galimybę jo vartojant derinyje su morfinu. Jei ŪKS sergančiam pacientui morfino vartojimo atidėti negalima, o skubiai slopinti P2Y12 yra gyvybiškai svarbu, galima svarstyti galimybę skirti P2Y12 inhibitoriaus parenteriniu būdu.

Tikagreloro įtaka kitų vaistinių preparatų poveikiui

Vaistiniai preparatai, kuriuos metabolizuoja CYP3A4
· Simvastatinas. Derinyje vartojant simvastatino ir tikagreloro, simvastatino Cmax padidėjo 81 % ir AUC – 56 %, simvastatino rūgšties Cmax padidėjo 64 % ir AUC – 52 %, tačiau atskiriems individams užfiksuota padidėjimo 2-3 kartus atvejų. Derinyje su didesnėmis kaip 40 mg simvastatino paros dozėmis vartojant tikagrelorą, gali pasireikšti simvastatino nepageidaujamų reakcijų, kurių riziką reikia palyginti su galima šio derinio nauda. Simvastatinas tikagreloro koncentracijos plazmoje neveikė. Tikagreloras gali daryti panašią įtaką ir lovastatino koncentracijai. Derinyje su tikagreloru nerekomenduojama vartoti didesnių kaip 40 mg simvastatino ir lovastatino dozių.
· Atorvastatinas. Derinyje vartojant atorvastatino ir tikagrelorą, atorvastatino rūgšties Cmax padidėjo 23 % ir AUC – 36 %. Taip pat nustatytas panašus visų atorvastatino rūgšties metabolitų AUC ir Cmax padidėjimas. Šie padidėjimai kliniškai reikšmingais nelaikomi.
· Negalima atmesti panašaus poveikio kitiems statinams, kuriuos metabolizuoja CYP3A4, galimybės. PLATO tyrimo metu pacientams derinyje su tikagreloru vartojus įvairių kitų statinų (statinų vartojusių pacientų kohorta sudarė 93 %), abejonių dėl statinų saugumo nekilo.

Tikagreloras silpnai slopina CYP3A4. Tikagreloro nerekomenduojama vartoti derinyje su CYP3A4 substratais, kurių terapinis indeksas siauras (pvz., cisapridu ir skalsių alkaloidais), kadangi dėl tikagreloro poveikio gali padidėti šių vaistinių preparatų ekspozicija.

P-gp substratai, įskaitant digoksiną ir ciklosporiną
Derinyje vartojant tikagreloro, digoksino Cmax padidėjo 75 %, o AUC – 28 %. Vidutinė minimali digoksino koncentracija derinyje vartojant tikagreloro padidėjo maždaug 30 %, o kai kuriems asmenims didžiausias jos padidėjimas buvo dvigubas. Digoksinas įtakos tikagreloro ir jo aktyvaus metabolito Cmax bei AUC nedarė. Dėl to derinyje su tikagreloru vartojant siauro terapinio indekso vaistinių preparatų, kurių koncentracija priklauso nuo P-gp (pvz., digoksino), rekomenduojamas atitinkamas klinikinis ir (arba) laboratorinis stebėjimas.
Tikagreloras nedaro įtakos ciklosporino koncentracijai kraujyje. Tikagreloro poveikis kitų P-gp substratų koncentracijai netirtas.

Vaistiniai preparatai, kuriuos metabolizuoja CYP2C9
Derinyje vartojant tikagreloro ir tolbutamido, nė vieno iš jų koncentracija plazmoje nepakito. Dėl to tikėtina, kad tikagreloras neslopina CYP2C9 ir neturėtų veikti nuo CYP2C9 priklausomo vaistinių preparatų (pvz., varfarino ir tolbutamido) metabolizmo.

Rozuvastatinas (BCRP substratas)
Nustatyta, kad tikagreloras didina rozuvastatino koncentraciją ir dėl to gali padidėti miopatijos, įskaitant rabdomiolizę, rizika. Reikia apsvarstyti didžiųjų nepageidaujamų širdies ir kraujagyslių reiškinių prevencijos vartojant rozuvastatino naudą, palyginti su padidėjusios rozuvastatino koncentracijos plazmoje keliama rizika. 

Geriamieji kontraceptikai
Derinyje vartojant tikagreloro, levonorgestrelio ir etinilestradiolio maždaug 20 % padidėjo etinilestradiolio ekspozicija, bet levonorgestrelio farmakokinetika nepakito. Derinyje su levonorgestreliu ir etinilestradioliu vartojant tikagreloro, kliniškai reikšmingo poveikio geriamojo kontraceptiko veiksmingumui nereikia tikėtis.

Bradikardiją sukeliantys vaistiniai preparatai
Užfiksuota skilvelių veiklos pauzių (dažniausiai simptomų nepasireiškė) ir bradikardijos atvejų , todėl derinyje su bradikardiją sukeliančiais vaistiniais preparatais tikagreloro skiriama atsargiai (žr. 4.4 skyrių). Vis dėlto PLATO tyrimo metu derinyje vartojus vieno ar kelių bradikardiją sukeliančių vaistinių preparatų (pvz., 96 %pacientų vartojo beta adrenoblokatorių, 33 % – kalcio kanalų blokatorių diltiazemo ar verapamilio ir 4 % – digoksino) kliniškai reikšmingų nepageidaujamų reakcijų požymių nenustatyta.

Kiti derinyje vartojami vaistiniai preparatai
Klinikinių tyrimų metu tikagreloras pagal poreikį (atsižvelgiant į pacientų ligas) dažnai būdavo ilgai vartojamas derinyje su ASR, protonų siurblio inhibitoriais, statinais, beta blokatoriais, angiotenziną konvertuojančio fermento inhibitoriais (AKF) ir angiotenzino receptorių blokatoriais bei trumpai – derinyje su heparinu, mažos molekulinės masės heparinu ir intraveniniais GpIIb/IIIa inhibitoriais (žr. 5.1 skyrių). Duomenų apie kliniškai reikšmingą nepageidaujamą sąveiką su šiais vaistiniais preparatais negauta.

Derinyje su heparinu, enoksaparinu ar desmopresinu vartotas tikagreloras neturėjo įtakos dalinio aktyvinto tromboplastino laiko (DATL), aktyvintos koaguliacijos laiko (AKL) ir Xa faktoriaus tyrimų duomenims. Vis dėlto, dėl galimos farmakodinaminės sąveikos derinyje su hemostazę veikiančiais vaistiniais preparatais tikagreloro skiriama atsargiai.

Gauta pranešimų apie kraujavimą odoje derinyje vartojant SSRI (pvz., paroksetino, sertralino ir citalopramo), todėl SSRI derinyje su tikagreloru skiriama atsargiai (gali padidėti kraujavimo rizika).

4.6	Vaisingumas, nėštumo ir žindymo laikotarpis

Vaisingos moterys
Tikagrelorą vartojančios vaisingos moterys turi naudoti veiksmingą kontracepcijos metodą, kad išvengtų nėštumo.

Nėštumas
Duomenų apie tikagreloro vartojimą nėštumo metu nėra arba jų yra nedaug.
Su gyvūnais atlikti tyrimai parodė toksinį poveikį reprodukcijai (žr. 5.3 skyrių). Nėštumo laikotarpiu tikagreloro vartoti nerekomenduojama.

Žindymas
Esami farmakodinamikos ir toksikologijos tyrimų su gyvūnais duomenys rodo, kad tikagreloro ir jo aktyvių metabolitų išskiriama į pieną (žr. 5.3 skyrių). Pavojaus žindomiems naujagimiams ar kūdikiams negalima atmesti. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti arba susilaikyti nuo gydymo tikagreloru.

Vaisingumas
Tikagreloras gyvūnų patinų ir patelių vaisingumo neveikia (žr. 5.3 skyrių).

4.7	Poveikis gebėjimui vairuoti ir valdyti mechanizmus

Tikagreloras gebėjimo vairuoti ir valdyti mechanizmus neveikia arba veikia nereikšmingai. Buvo pranešimų apie svaigulio ir sumišimo atvejus vartojant tikagreloro. Jeigu pacientams pasireiškė tokių simptomų, vairuoti ir valdyti mechanizmus reikia atsargiai.

4.8	Nepageidaujamas poveikis

Saugumo duomenų santrauka
Tikagreloro saugumas vertintas atliekant 2 didelius 3 fazės vertinamųjų baigčių (PLATO ir PEGASUS) tyrimus, kuriuose dalyvavo daugiau kaip 39 000 pacientų (žr. 5.1 skyrių).

PLATO tyrimo metu dėl nepageidaujamų reiškinių tikagreloro vartojimą nutraukė daugiau pacientų, negu klopidogrelio (7,4 %, palyginti su ir 5,4 %). PEGASUS tyrimo metu dėl nepageidaujamų reiškinių tikagreloro vartojimą nutraukė daugiau pacientų, negu tik ASR (16,1 % vartojusių 60 mg tikagreloro derinyje su ASR, palyginti su 8,5 % vartojusių tik ASR). Tikagrelorą vartojusiems pacientams dažniausiai pranešamos nepageidaujamos reakcijos buvo kraujavimas ir dusulys (žr. 4.4 skyrių).

Nepageidaujamų reakcijų santrauka lentelėje
Toliau (1 lentelėje) išvardytos nepageidaujamos reakcijos, nustatytos tikagreloro tyrimų metu arba iš pranešimų, gautų tikagrelorą pateikus į rinką.

Nepageidaujamos reakcijos yra išvardytos pagal MedDRA organų sistemų klases. Kiekvienos organų sistemų klasės nepageidaujamų reakcijų atvejai suklasifikuoti į dažnio kategorijas. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

1 lentelė. Nepageidaujamos reakcijos pagal dažnį ir organų sistemų klases (OSK)

	OSK
	Labai dažnas
	Dažnas
	Nedažnas 
	Dažnis nežinomas

	Gerybiniai, piktybiniai ir nepatikslinti navikai (tarp jų cistos ir polipai)
	
	
	Kraujavimai iš
navikoa
	

	Kraujo ir limfinės sistemos sutrikimai
	Kraujo sutrikimai,
kraujavimasb
	
	
	Trombinė
trombocitopeninė
purpurac

	Imuninės sistemos sutrikimai
	
	
	Padidėjęs
jautrumas, įskaitant
angioneurozinę edemą c
	

	Metabolizmo ir mitybos sutrikimai
	Hiperurikemijad
	Podagra ar podagrinis artritas
	
	

	Psichikos sutrikimai
	
	
	Sumišimas
	

	Nervų sistemos sutrikimai
	
	Svaigulys, sinkopė, galvos skausmas
	Intrakranijinis kraujavimasm
	

	Akių sutrikimai
	
	
	Kraujosruva akyjee
	

	Ausų ir labirintų sutrikimai
	
	Galvos svaigimas (vertigo)
	Kraujavimas iš ausies
	

	Širdies sutrikimai
	
	
	
	Bradiaritmija, AV blokadac

	Kraujagyslių sutrikimai
	
	Hipotenzija
	
	

	Kvėpavimo sistemos, krūtinės ląstos ir tarpuplaučio sutrikimai
	Dusulys
	Kraujavimai
kvėpavimo
sistemojef
	
	

	Virškinimo trakto sutrikimai
	
	Kraujavimas iš 
virškinimo traktog,
viduriavimas,
pykinimas,
dispepsija,
vidurių
užkietėjimas
	Retroperitoninis
kraujavimas
	

	Odos ir poodinio
audinio sutrikimai
	
	Poodinis arba
dermos
kraujavimash,
išbėrimas, niežėjimas
	
	

	Skeleto, raumenų ir
jungiamojo audinio
sutrikimai
	
	
	Kraujavimai į
raumenisi
	

	Inkstų ir šlapimo
takų sutrikimai
	
	Kraujavimas iš
šlapimo takųj
	
	

	Lytinės sistemos ir
krūties sutrikimai
	
	
	Kraujavimas iš
lytinių organųk
	

	Tyrimai
	
	Padidėjusi
kreatinino
koncentracija
kraujyjed
	
	

	Sužalojimai, apsinuodijimai ir procedūrų komplikacijos
	
	Kraujosruva po
procedūros,
trauminis kraujavimas l
	
	


a.pvz., kraujavimas iš šlapimo pūslės vėžio, skrandžio vėžio, storosios žarnos vėžio.
b.pvz., padidėjęs polinkis kraujosruvoms, savaiminės hematomos, hemoraginė diatezė.
c.nustatyta po vaistinio preparato pateikimo į rinką.
d.dažnis nustatytas remiantis laboratorinių tyrimų duomenimis (šlapimo rūgšties koncentracijos padidėjimas iki viršijančios viršutinę normos ribą, kai pradinė jos koncentracija buvo normos ribose arba mažesnė; kreatinino koncentracijos padidėjimas > 50 % palyginus su pradine) ir nėra apytikriai nustatytas pranešto nepageidaujamo reiškinio dažnis.
e.pvz., junginės, tinklainės arba intraokulinis kraujavimas.
f.pvz., kraujavimas iš nosies, hemoptozė (atsikosėjimas krauju).
g.pvz., kraujavimas iš dantenų, kraujavimas iš tiesiosios žarnos, kraujavimas iš skrandžio opos.
h.pvz., ekchimozės, kraujavimas iš odos, petechijos.
i.pvz., hemartrozė, kraujavimas į raumenis.
j.pvz., hematurija, hemoraginis cistitas.
k.pvz., kraujavimas iš makšties, hematospermija, kraujavimas po menopauzės.
l.pvz., sumušimas, trauminė hematoma, trauminis kraujavimas.
m.pvz., savaiminis, susijęs su procedūra arba intrakranijiniu kraujavimu po traumos.

Atrinktų nepageidaujamų reakcijų apibūdinimas

Kraujavimas
Kraujavimas PLATO tyrimo metu
Bendri kraujavimo dažnių duomenys, gauti PLATO tyrimo metu, pateikiami 2 lentelėje.

2 lentelė. Bendra kraujavimo reiškinių analizė Kaplan-Meier metodu po 12 mėn. (PLATO
tyrimas)

	
	Tikagreloras
90 mg
2 kartus per
parą
N=9 235
	Klopidogrelis
N=9 186
	p
reikšmė*

	PLATO didesnieji, iš viso
	11,6
	11,2
	0,4336

	PLATO didesnieji, mirtini arba pavojingi gyvybei
	5,8
	5,8
	0,6988

	PLATO didesnieji, nesusiję su vainikinių arterijų
šuntavimu
	4,5
	3,8
	0,0264

	PLATO didesnieji, nesusiję su procedūra
	3,1
	2,3
	0,0058

	PLATO didesnieji ir nedideli, iš viso
	16,1
	14,6
	0,0084

	PLATO didesnieji ir nedideli, nesusiję su procedūra
	5,9
	4,3
	< 0,0001

	Didesnieji pagal TIMI kriterijus
	7,9
	7,7
	0,5669

	Didesnieji ir nedideli pagal TIMI kriterijus
	11,4
	10,9
	0,3272



Kraujavimo kategorijų sąvokos:
Didesnysis mirtinas ar pavojingas gyvybei kraujavimas: kliniškai pastebimas kraujavimas, dėl kurio hemoglobino koncentracija sumažėjo > 50 g/l ar buvo perpilti ≥ 4 eritrocitų masės vienetai; arba mirtinas; arba intrakranijinis; arba vidinis perikardo su širdies tamponada; arba su hipovoleminiu šoku ar sunkia hipotenzija, kuriems gydyti reikėjo kraujagysles siaurinančių vaistinių preparatų arba operacijos.
Didesnysis kitas: kliniškai pastebimas kraujavimas, dėl kurio hemoglobino koncentracija sumažėjo 30‑50 g/l ar buvo perpilti 2-3 eritrocitų masės vienetai; arba sukėlęs reikšmingą negalią.
Nedidelis kraujavimas: kraujavimas, kuriam stabdyti ar gydyti reikėjo medicininės intervencijos.
TIMI didesnysis kraujavimas: kliniškai pastebimas kraujavimas, dėl kurio hemoglobino koncentracija sumažėjo > 50 g/l, arba intrakranijinis kraujavimas.
TIMI nedidelis kraujavimas: kliniškai pastebimas kraujavimas, dėl kurio hemoglobino koncentracija sumažėjo 30‑50 g/l.
*p reikšmė apskaičiuota naudojant Cox proporcinės rizikos modelį (vienintelis aiškinamasis kintamasis buvo gydymo grupė).

Didesniųjų mirtinų ar pavojingų gyvybei kraujavimų pagal PLATO kriterijus dažnis, bendras didesniųjų kraujavimų pagal PLATO kriterijus dažnis, didesniųjų kraujavimų pagal TIMI kriterijus dažnis ir nedidelių kraujavimų pagal TIMI kriterijus dažnis vartojant tikagreloro ir klopidogrelio nesiskyrė (2 lentelė). Vis dėlto, bendras didesniųjų ir nedidelių kraujavimų pagal PLATO kriterijus skaičius tikagreloro vartojusiems pacientams buvo didesnis negu vartojusiems klopidogrelio. PLATO tyrimo metu nuo kraujavimo mirė nedaug pacientų: 20 (0,2 %) vartojusių tikagreloro ir 23 (0,3 %) vartoję klopidogrelį (žr. 4.4 skyrių).

Pagal amžių, lytį, svorį, rasę, geografinį regioną, gretutines ligas, derinyje vartojamus vaistinius preparatus ir anamnezę (įskaitant anksčiau buvusius insultus ir praeinančius išemijos priepuolius) bendros ar su procedūromis nesusijusio didesniojo kraujavimo pagal PLATO kriterijus rizikos numatyti negalima. Ypatingos rizikos grupių nei vienai kraujavimo rūšiai nenustatyta.

Su koronarinių arterijų šuntavimu susijęs kraujavimas
PLATO tyrimo metu 42 % iš 1 584 pacientų (12 % kohortos), kuriems buvo atlikta koronarinių arterijų šuntavimo operacija, pasireiškė didesnysis mirtinas ar pavojingas gyvybei kraujavimas pagal PLATO kriterijus (skirtumo tarp gydymo grupių nebuvo). Nuo su koronarinių arterijų šuntavimu susijusio kraujavimo mirė po 6 abiejų gydymo grupių pacientus (žr. 4.4 skyrių).

Su koronarinių arterijų šuntavimu nesusijęs kraujavimas ir su procedūromis nesusijęs kraujavimas 
Su koronarinių arterijų šuntavimu nesusijusių mirtinų ar pavojingų gyvybei kraujavimų pagal PLATO kriterijus dažnis tikagreloro ir klopidogrelio grupių pacientams nesiskyrė, tačiau bendras didesniųjų kraujavimų pagal PLATO kriterijus dažnis, didesniųjų kraujavimų pagal TIMI kriterijus dažnis bei suminis didesniųjų ir nedidelių kraujavimų pagal TIMI kriterijus skaičius vartojant tikagrelorą buvo didesni. Atmetus visus su procedūromis susijusius kraujavimus, gauti panašūs duomenys: vartojant tikagrelorą kraujavimas prasidėjo dažniau negu vartojant klopidogrelį (2 lentelė). Dėl su procedūra nesusijusių kraujavimų tikagreloro vartojimą tekdavo nutraukti dažniau (2,9 %), negu klopidogrelio (1,2 %; p < 0,001).

Intrakranijinis kraujavimas
Intrakranijinių kraujavimų, nesusijusių su procedūromis, tikagrelorą vartojusiems pacientams užfiksuota daugiau (27 kraujavimai 26 pacientams, 0,3 %), negu vartojusiems klopidogrelį (14 kraujavimų, 0,2 %). Mirė 11 tokį kraujavimą patyrusių tikagrelorą vartojusių ir 1 klopidogrelį vartojęs pacientas. Bendras mirtino kraujavimo pasireiškimo dažnis nesiskyrė.

Kraujavimas PEGASUS tyrimo metu
Bendri kraujavimo duomenys, gauti PEGASUS tyrimo metu, pateikiami 3 lentelėje.

3 lentelė. Bendra kraujavimo reiškinių analizė Kaplan-Meier metodu po 36 mėn. (PEGASUS tyrimas)

	
	Tikagreloras po 60 mg 2
kartus per parą derinyje su ASR
N=6 958
	Vien ASR
N=6 996
	

	Saugumo vertinamosios baigtys
	KM %
	Rizikos santykis
(95 % PI)
	KM %
	p
reikšmė

	Kraujavimo kategorijos pagal TIMI kriterijus

	TIMI didesnieji
	2,3
	2,32
(nuo 1,68 iki 3,21)
	1,1
	< 0,0001

	Mirtini
	0,3
	1,00
(nuo 0,44 iki 2,27)
	0,3
	1,0000

	IKK
	0,6
	1,33
(nuo 0,77 iki 2,31)
	0,5
	0,3130

	Kiti TIMI didesnieji
	1,6
	3,61
(nuo 2,31 iki 5,65)
	0,5
	< 0,0001

	TIMI didesnieji ir nedideli
	3,4
	2,54
(nuo 1,93 iki 3,35)
	1,4
	< 0,0001

	TIMI didesnieji, nedideli ir
reikalaujantys gydytojo pagalbos
	16,6
	2,64
(nuo 2,35 iki 2,97)
	7,0
	< 0,0001

	Kraujavimo kategorijos pagal PLATO kriterijus

	PLATO didesnieji
	3,5
	2,57
(nuo 1,95 iki 3,37)
	1,4
	< 0,0001

	Mirtini ar pavojingi gyvybei
	2,4
	2,38
(nuo 1,73 iki 3,26)
	1,1
	< 0,0001

	Kiti PLATO didesnieji
	1,1
	3,37
(nuo 1,95 iki 5,83)
	0,3
	< 0,0001

	PLATO didesnieji ir nedideli
	15,2
	2,71
(nuo 2,40 iki 3,08)
	6,2
	< 0,0001



Kraujavimo kategorijų sąvokos:
TIMI didesnieji – mirtinas kraujavimas; arba bet kokie intrakranijiniai kraujavimai; arba klinikiniai kraujavimo požymiai, susiję su hemoglobino (Hgb) koncentracijos sumažėjimu ≥ 50 g/l ar (jei Hgb koncentracija nežinoma) hematokrito (Hct) sumažėjimu 15 %.
Mirtini –kraujavimas, kuris tiesiogiai nulėmę mirtį per 7 dienas.
IKK – intrakranijiniai kraujavimai.
Kiti TIMI didesnieji – TIMI didesnieji kraujavimai, išskyrus mirtinus ir intrakranijinius.
TIMI nedideli – kliniškai pastebimi, dėl kurių hemoglobino sumažėjo 30-50 g/l.
TIMI, dėl kurio reikėjo gydytojo pagalbos – reikėjo intervencijos; arba hospitalizacijos; arba skubaus ištyrimo.
PLATO didesnieji mirtini ar pavojingi gyvybei – mirtinas kraujavimas; arba bet kokie intrakranijiniai kraujavimai; arba vidiniai perikardo su širdies tamponada; arba su hipovoleminiu šoku ar sunkia hipotenzija, kai reikėjo kraujagysles siaurinančių ar inotropinių vaistinių preparatų arba operacijos; arba kliniškai pastebimi, dėl kurių hemoglobino sumažėjo > 50 g/l ar teko perpilti ≥ 4 eritrocitų masės vienetus.
PLATO didesnieji kiti – sukėlę reikšmingą negalią; arba kliniškai pastebimi, kai hemoglobino sumažėjo 30-50 g/l ar teko perpilti 2-3 eritrocitų masės vienetus.
PLATO nedideli – reikėjo medicininės intervencijos kraujavimui stabdyti ar gydyti.

PEGASUS tyrimo metu TIMI didesnysis kraujavimas pasireiškė daugiau pacientų, vartojusių 60 mg tikagreloro 2 kartus per parą, negu vartojusių vien ASR. Vis dėlto, jiems didesnės mirtino kraujavimo rizikos nenustatyta, o IKK rizika buvo tik šiek tiek didesnė, negu vartojusiems vien ASR. Tyrimo metu nuo kraujavimo mirė 11 (0,3 %) 60 mg tikagreloro ir 12 (0,3 %) vien ASR vartojusių pacientų.
Didesnę didžiųjų kraujavimų pagal TIMI kriterijus riziką vartojant 60 mg tikagreloro daugiausiai darė įtaką kitų kategorijų kraujavimai, ypač iš virškinimo trakto.

TIMI didesniųjų ir nedidelių, PLATO didesniųjų bei PLATO didesniųjų ir nedidelių kraujavimų padaugėjo panašiai kaip TIMI didesniųjų (žr. 3 lentelę). Dėl kraujavimo 60 mg tikagreloro vartojimas buvo nutrauktas dažniau negu vien ASR (atitinkamai 6,2 % ir 1,5 %). Dauguma tokių kraujavimų buvo lengvesni, pvz., kraujavimas iš nosies, kraujosruvos ir hematomos (klasifikuoti kaip TIMI kraujavimai, dėl kurių reikėjo gydytojo pagalbos).

Įvairių iš anksto numatytų pogrupių (pvz., pagal amžių, lytį, kūno svorį, rasę, geografinį regioną, gretutines ligas, derinyje vartojamus vaistinius preparatus ir ligos anamnezę) pacientams, vartojusiems 60 mg tikagreloro, kraujavimų (TIMI didesniųjų, TIMI didesniųjų ir nedidelių, PLATO didesniųjų) pobūdis buvo panašus.

Intrakranijinis kraujavimas (IKK)
Savaiminių IKK užfiksuota maždaug vienodai 60 mg tikagreloro ir vien ASA vartojusių pacientų (abejose gydymo grupėse – n = 13, 0,2 %). IKK po traumų ar procedūrų 60 mg tikagreloro vartojusiems pacientams buvo šiek tiek dažniau (n = 15, 0,2 %), negu vartojusiems vien ASR (n = 10, 0,1 %). Užfiksuoti 6 mirtino IKK atvejai vartojant 60 mg tikagreloro ir 5 mirtino IKK atvejai vartojant vien ASR. Atsižvelgiant į reikšmingas tirtos populiacijos gretutines ligas ir kardiovaskulinės rizikos faktorius, IKK dažnis abejų grupių pacientams buvo mažas.

Dusulys
Tikagreloro vartojantiems pacientams užfiksuota dusulio (oro stokos pojūčio) atvejų. PLATO tyrimo metu dusulio nepageidaujamų reiškinių (dusulys, dusulys ramybėje, dusulys krūvio metu, paroksizminis dusulys naktį ir dusulys naktį) iš viso užfiksuota 13,8 % tikagreloro ir 7,8 % klopidogrelio vartojusių pacientų. 2,2 % tikagreloro ir 0,6 % klopidogrelio vartojusių pacientų pasireiškusį dusulį tyrėjai laikė susijusiu su PLATO tyrimo metu tirtais vaistiniais preparatais, nedaugeliu atvejų dusulys buvo sunkus (0,14 % vartojant tikagreloro ir 0,02 % vartojant klopidogrelio) (žr. 4.4 skyrių). Dauguma užfiksuotų dusulio simptomų buvo lengvi ar vidutinio intensyvumo, dažniausiai pasireiškė vienas epizodas pradedant vartoti vaistinio preparato.

Palyginti su klopidogreliu, astma ar LOPL sergantiems pacientams, vartojantiems tikagreloro, gali būti didesnė nesunkaus dusulio (3,29 % vartojant tikagreloro ir 0,53 % vartojant klopidogrelio) bei sunkaus dusulio rizika (0,38 % vartojant tikagreloro ir 0,00 % vartojant klopidogrelio). Absoliučia išraiška ši rizika buvo didesnė, negu visoje PLATO tyrimo populiacijoje. Tikagreloro vartojantiems pacientams, kurių anamnezėje užfiksuota astma ir (arba) LOPL, būtinos atsargumo priemonės (žr. 4.4 skyrių).

Maždaug 30 % dusulio epizodų praėjo per 7 paras. Į PLATO tyrimą buvo įtraukiami ir pacientai, kuriems pradedant tyrimą buvo stazinis širdies nepakankamumas, LOPL ar astma. Jiems ir taip pat senyviems pacientams dusulio pasireiškimo tikimybė buvo didesnė. Dėl dusulio tikagreloro vartojimą nutraukė 0,9 %, klopidogrelio – 0,1 % pacientų. Dažnesnis dusulio pasireiškimas vartojant tikagreloro nėra susijęs su naujomis ar pasunkėjusiomis širdies arba plaučių ligomis (žr. 4.4 skyrių). Įtakos plaučių funkcijos rodikliams tikagreloras nedaro.

PEGASUS tyrimo metu dusulys užfiksuotas 14,2 % 60 mg tikagreloro 2 kartus per parą ir 5,5 % vien ASR vartojusių pacientų. Kaip ir PLATO tyrimo metu, dusulys dažniausiai būdavo lengvas ar vidutinio intensyvumo (žr. 4.4 skyrių). Dusulio pasireiškimo tikimybė buvo didesnė senyviems pacientams ir taip pat tiems, kurie įtraukiant į tyrimą dažniau skundėsi dusuliu arba sirgo LOPL ar astma.

Tyrimai
Padidėjusi šlapimo rūgšties koncentracija. PLATO tyrimo metu šlapimo rūgšties koncentracija serume padidėjo virš viršutinės normos ribos 22 % tikagreloro ir 13 % klopidogrelio vartojusių pacientų, o PEGASUS tyrimo metu – 9,1 % 90 mg tikagreloro, 8,8 % 60 mg tikagreloro ir 5,5 % placebą vartojusių pacientų. Vidutinė šlapimo rūgšties koncentracija serume vartojant tikagreloro padidėjo maždaug 15 %, o vartojant klopidogrelio – maždaug 7,5 %. Baigus vartoti tikagrelorą ji sumažėdavo maždaug iki 7 %, o baigus vartoti klopidogrelį jos sumažėjimo nepastebėta. PEGASUS tyrimo metu šlapimo rūgšties koncentracija 90 mg tikagreloro vartojusių pacientų serume laikinai padidėjo vidutiniškai 6,3 %, 60 mg tikagreloro vartojusių pacientų serume – vidutiniškai 5,6 %, o placebo grupės pacientų serume ji vidutiniškai 1,5 % sumažėjo. PLATO tyrimo metu podagrinis artritas užfiksuotas 0,2 % tikagrelorą ir 0,1 % klopidogrelį vartojusių pacientų, PEGASUS tyrimo metu – 1,6 % 90 mg tikagreloro, 1,5 % 60 mg tikagreloro ir 1,1 % placebą vartojusių pacientų.

Pranešimas apie įtariamas nepageidaujamas reakcijas
[bookmark: _Hlk184816517]Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Vienkartinės tikagreloro dozės iki 900 mg toleruojamos gerai. Tiriant vienkartinės dozės didinimą, jį ribojo toksinis poveikis virškinimo traktui. Kitos kliniškai reikšmingos nepageidaujamos reakcijos, kurių gali pasireikšti perdozavus, yra dusulys ir skilvelių veiklos pauzės (žr. 4.8 skyrių).

Perdozavus gali pasireikšti anksčiau išvardytų nepageidaujamų reakcijų ir turi būti apgalvotas EKG sekimas.

Šiuo metu priešnuodžio tikagreloro poveikiui pašalinti nėra. Dializės būdu tikagreloro nepašalinama (žr. 5.2 skyrių). Perdozavimas gydomas įprastinėmis priemonėmis. Tikėtinas tikagreloro perdozavimo poveikis yra kraujavimo rizikos laikotarpio pailgėjimas, susijęs su trombocitų funkcijos slopinimu. Trombocitų transfuzija vargu ar yra kliniškai naudinga pacientams kraujavimo metu (žr. 4.4 skyrių). Prasidėjus kraujavimui turi būti taikomos kitokios tinkamos palaikomosios priemonės.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – antitromboziniai vaistiniai preparatai, trombocitų agregacijos inhibitoriai, išskyrus hepariną, ATC kodas – B01AC24.

Veikimo mechanizmas
Tilobrastil sudėtyje yra tikagreloro – geriamojo cheminės ciklopentiltriazolpirimidinų (CPTP) grupės tiesioginio ir selektyvaus veikimo laikinai prisijungiančio P2Y12 receptorių antagonisto, trikdančio ADF perduodamą nuo P2Y12 priklausomą trombocitų aktyvinimą ir jų agregaciją. Tikagreloras nekliudo prisijungti ADF, tačiau pats prisijungęs prie P2Y12 receptorių neleidžia ADF perduoti signalo. Trombocitai dalyvauja prasidedant ir (arba) progresuojant aterosklerozės trombozinėms komplikacijoms, todėl jų funkcijos slopinimas mažina KV komplikacijų (mirties, MI ir insulto) riziką.

[bookmark: _Hlk177982655]Be to, tikagreloras didina lokalią endogeninio adenozino koncentraciją, nes slopina pusiausvyrinį nukleozidų nešiklį-1 (angl. equilibrative nucleoside transporter-1, ENT-1).

Nustatyta, kad tikagreloras sustiprina šį adenozino poveikį sveikiems žmonėms ir ŪKS sergantiems pacientams: kraujagyslių išsiplėtimą (matuojamas pagal sveikų žmonių ir ŪKS sergančių pacientų koronarinės kraujotakos padidėjimą, galvos skausmą), trombocitų funkcijos slopinimą (žmogaus kraujyje in vitro) ir dusulį. Vis dėlto ryšys tarp nustatyto adenozino koncentracijos padidėjimo ir klinikinių rezultatų (pvz., sergamumo ir mirštamumo) tiksliai neišaiškintas. 

Farmakodinaminis poveikis
Veikimo pradžia
Stabiliąja išemine širdies liga (IŠL) sergantiems pacientams, vartojantiems acetilsalicilo rūgšties, tikagreloras greitai sukelia farmakologinį poveikį: jo sukeliamas vidutinis trombocitų agregacijos slopinimas praėjus 30 min. po 180 mg įsotinimo dozės siekia apie 41 %, stipriausias (89 %) būna praėjus 2-4 val. po jos ir laikosi 2-8 val. 90 % pacientų, pavartojusių tikagreloro, galutinis trombocitų agregacijos slopinimas pasiekdavo > 70 % per 2 val.

Veikimo pabaiga
Planuojant vainikinių arterijų šuntavimo procedūrą reikia atsižvelgti į tai, kad su tikagreloru susijusio kraujavimo rizika būna didesnė, negu susijusio su klopidogreliu, kai minėtų vaistinių preparatų vartojimas nutraukiamas iki procedūros likus mažiau kaip 96 val.

Keitimo duomenys
75 mg klopidogrelio pakeitus į 90 mg tikagreloro 2 kartus per parą, absoliutus trombocitų agregacijos slopinimas sustiprėja 26,4 %, o tikagrelorą pakeitus klopidogreliu – susilpnėja 24,5 %. Klopidogrelį galima pakeisti tikagreloru be antitrombocitinio poveikio pertraukos (žr. 4.2 skyrių). 

Klinikinis veiksmingumas ir saugumas
Tikagreloro veiksmingumo ir saugumo klinikiniai duomenys gauti dviejų 3 fazės tyrimų metu:
· PLATO (angl. PLATelet Inhibition and Patient Outcomes – trombocitų funkcijos slopinimo ir pacientų vertinamųjų baigčių) tyrimo, kurio metu lygintas tikagreloro ir klopidogrelio poveikis kiekvieną iš jų derinant su ASR ir kitu įprastiniu gydymu;
· PEGASUS TIMI-54 (angl. PrEvention with TicaGrelor of SecondAry Thrombotic Events in High-RiSk AcUte Coronary Syndrome Patients – antrinių trombozės reiškinių profilaktika tikagreloru ūminiu koronariniu sindromu sergantiems pacientams, kuriems yra didelė rizika) tyrimo, kurio metu lygintas tikagreloro derinio su ASR ir vien ASR poveikis.

PLATO tyrimas (ūminiai koronariniai sindromai)
PLATO tyrime dalyvavo 18 624 pacientai, kurie kreipęsi per 24 val. nuo nestabiliosios krūtinės anginos, miokardo infarkto be ST pakilimo (angl. non-ST elevation myocardial infarction, NSTEMI) arba miokardo infarkto su ST pakilimu (angl. ST elevation myocardial infarction, STEMI) simptomų pasireiškimo. Jie iš pradžių buvo gydomi vaistiniais preparatais arba taikant perkutaninę koronarinę intervenciją (angl. percutaneous coronary intervention, PCI), arba koronarinės arterijos šuntavimą (angl.coronary artery bypass grafting, CABG).

Klinikinis veiksmingumas
Derinyje kasdien vartojus ASR, 90 mg tikagreloro 2 kartus per parą poveikis pagal suminį rodiklį (KV mirtys, MI ir insultai) buvo palankesnis negu 75 mg klopidogrelio per parą (skirtumą nulėmė kardiovaskulinės mirtys ir miokardo infarktai). Pacientai vartojo 300 mg klopidogrelio įsotinamąją dozę (prieš numatomą perkutaninę koronarinę intervenciją buvo leidžiama vartoti 600 mg dozę) arba 180 mg tikagreloro įsotinamąją dozę.

Šie duomenys nustatyti anksti (absoliučios rizikos sumažėjimas [absolute risk reduction, ARR] 0,6 % ir santykinės rizikos sumažėjimas [Relative Risk Reduction, RRR] 12 % 30–ąją parą) ir buvo stabilūs gydant 12 mėn.: absoliuti rizika sumažėjo [ARR] 1,9 % per metus, santykinė rizika [RRR] – 16 %. Tai leidžia manyti, kad 90 mg tikagreloro 2 kartus per parą tikslinga vartoti 12 mėn. (žr. 4.2 skyrių). 54 ūminiu koronariniu sindromu sergantiems pacientams vartojant tikagreloro vietoje klopidogrelio būtų išvengta vieno arterijų trombozės reiškinio, 91 pacientui vartojant tikagreloro vietoje klopidogrelio – vienos kardiovaskulinės mirties (žr. 1 pav. ir 4 lentelę).

Tikagreloro poveikis, palankesnis negu klopidogrelio, nustatytas daugeliui pacientų pogrupių, sudarytų pagal svorį, lytį, cukrinio diabeto, praeinančių išemijos priepuolių, nehemoraginio insulto ar revaskuliarizacijos anamnezę, derinyje vartojamus vaistinius preparatus, įskaitant heparinus, GpIIb/IIIa inhibitorius ir protonų siurblio inhibitorius (žr. 4.5 skyrių), galutinės diagnozės reiškinio indeksą (miokardo infarktas su ST pakilimu, miokardo infarktas be ST pakilimo, nestabilioji krūtinės angina) ir atrankos į tyrimą metu planuotą gydymą (invazinis ar gydymas vaistiniais preparatais).

Pastebėta nestipri, bet reikšminga regiono įtaka gydomajam poveikiui: rizikos santykis (angl. hazard ratio, HR) pagal pirminės vertinamosios baigties rodiklį tikagreloro vartojusiems pacientams buvo palankesnis visame pasaulyje, išskyrus Šiaurės Ameriką, kur nustatytas palankesnis klopidogrelio poveikis (joje tirti pacientai sudarė apie 10 % visos tirtos populiacijos) (sąveikos p = 0,045). Papildoma analizė leidžia įtarti didesnės acetilsalicilo rūgšties dozės ryšį su mažesniu tikagreloro veiksmingumu. Ilgalaikiam gydymui derinyje su tikagreloru reikia vartoti 75-150 mg ASR (žr. 4.2 ir 4.4 skyrius).

1 pav. pavaizduota apskaičiuotoji bet kurio reiškinio, įtraukto į sudėtinį rodiklį, pirmojo pasireiškimo rizika.

1 pav. Pagrindinės klinikinės sudėtinės PLATO tyrimo vertinamosios baigties (KV mirties, MI, insulto) analizė

[image: ]Tikagreloras, palyginti su klopidogreliu, sumažino pirminės vertinamosios baigties pasireiškimo riziką tiek nestabiliąją krūtinės anginą ar miokardo infarktą be ST pakilimo, tiek miokardo infarktą su ST pakilimu patyrusių pacientų populiacijoje (4 lentelė). Taigi, 90 mg Tilobrastil 2 kartus per parą derinyje su maža ASR doze tinka pacientams sergantiems ŪKS (nestabiliąja krūtinės angina, miokardo infarktu be ST pakilimo [NSTEMI] ir miokardo infarktu su ST pakilimu [STEMI]) , įskaitant pacientus gydomus vaistiniais preparatais, taikant perkutaninę koronarinę intervenciją (percutaneous coronary intervention, PCI) ar koronarinės arterijos šuntavimą (coronary artery by-pass grafting, CABG).

4 lentelė. Pirminės ir antrinės PLATO tyrimo vertinamųjų baigčių analizė

	
	Tikagreloras po 90 mg 2 kartus per parą (reiškinį
Patyrę pacientai, %) N=9 333
	Klopidogrelis 75 mg 1 kartą per parą
(reiškinį patyrę pacientai, %) N=9 291
	
ARRa
(% per metus)
	
RRRa (%) (95 % PI)
	
p
reikšmė

	Kardiovaskulinės mirtys, miokardo infarktai (išskyrus besimptomius) ir insultai
	
9,3
	
10,9
	
1,9
	
16 (8, 23)
	
0,0003

	Numatytos invazinės procedūros
	8,5
	10,0
	1,7
	16 (6, 25)
	0,0025

	Numatytas gydymas vaistiniais preparatais
	11,3
	13,2
	2,3
	15 (0,3, 27)
	0,0444d

	Kardiovaskulinės
mirtys 
	3,8
	4,8
	1,1
	21 (9, 31)
	0,0013

	MI (išskyrus
besimptomius)b
	5,4
	6,4
	1,1
	16 (5, 25)
	0,0045

	Insultai 
	1,3
	1,1
	-0,2
	-17 (-52, 9)
	0,2249

	Mirtys dėl visų priežasčių, MI (išskyrus
besimptomius) ir insultai
	
9,7
	
11,5
	
2,1
	
16 (8, 23)
	
0,0001

	Kardiovaskulinės mirtys, miokardo infarktai (iš viso), insultai, SRI, RI, TIA ir kiti ATEc
	
13,8
	
15,7
	
2,1
	
12 (5, 19)
	
0,0006

	Mirtys dėl visų priežasčių 
	4,3
	5,4
	1,4
	22 (11, 31)
	0,0003d

	Nustatytos stento trombozės 
	
1,2
	
1,7
	
0,6
	
32 (8, 49)
	
0,0123d


a ARR – absoliučios rizikos sumažėjimas, RRR – santykinės rizikos sumažėjimas = (1 – rizikos santykis) x 100 %. Neigiamas RRR rodo padidėjusią santykinę riziką.
b Išskyrus besimptomį MI.
c SRI (serious recurrent ischaemia) – sunki pasikartojanti išemija, RI (recurrent ischaemia) – pasikartojanti išemija, TIA (transient ischaemic attack) – praeinantis išemijos priepuolis, ATE (arterial thrombotic) – arterijų trombozės reiškiniai. Į bendrą miokardo infarktų skaičių įskaičiuoti ir besimptomiai, kurių nustatymo data laikyta jų pasireiškimo data.
d Nominali reikšmingumo reikšmė. Visos kitos yra formaliai reikšmingos statistikai pagal iš anksto pasirinktą hierarchinį metodą.

PLATO tyrimo genetinė dalis
PLATO tyrime dalyvavusių 10 285 pacientų genotipų analizė pagal CYP2C19 ir ABCB1 genus suteikė informacijos apie ryšį tarp genotipo grupių ir PLATO tyrimo metų gautų rodiklių. Vertinant pagal didžiųjų kardiovaskulinių reiškinių rizikos sumažėjimą, pacientų genotipas pagal CYP2C19 ir ABCB1  nedarė reikšmingos įtakos palankesniam už klopidogrelio tikagreloro poveikiui. Panašiai kaip bendrais PLATO tyrimo duomenimis, suminis didesniųjų kraujavimų pagal PLATO kriterijus skaičius vartojant tikagreloro ir klopidogrelio CYP2C19 ar ABCB1 genotipų pacientams nesiskyrė. Pacientams, kuriems nėra vieno ar daugiau funkcionuojančių CYP2C19 alelių, vartojant tikagreloro pasireiškė daugiau su vainikinių arterijų šuntavimu nesusijusių didesniųjų kraujavimų pagal PLATO kriterijus, negu vartojant klopidogrelio, o kuriems nėra nefunkcionuojančių alelių tokių kraujavimų skaičius buvo panašus kaip vartojant klopidogrelio.

Suminis saugumo ir veiksmingumo rodiklis
Suminis saugumo ir veiksmingumo rodiklis, apimantis kardiovaskulines mirtis, miokardo infarktus, insultus ir didesniuosius kraujavimus pagal PLATO kriterijus, rodo, kad 12 mėn. laikotarpį po ūminių koronarinių sindromų pasireiškimo tikagreloro veiksmingumo, didesnio už klopidogrelio, naudos didesniųjų kraujavimo reiškinių rizika nenusveria (ARR 1,4 %, RRR 8 %, HR 0,92; p = 0,0257).

Klinikinis saugumas
Holter tyrimo dalis
PLATO tyrimo metu tirdami skilvelių veiklos pauzių ir kitokių aritmijos epizodų pasireiškimą, tyrėjai atliko Holter monitoringą beveik 3 000 pacientų, iš kurių maždaug 2 000 duomenys buvo užregistruoti ūminėje ŪKS fazėje ir po 1 mėn. Pagrindinis tirtas rodiklis buvo ≥ 3 sek. trukmės skilvelių veiklos pauzės. Ūminėje fazėje jų nustatyta daugiau tikagreloro (6 %) negu klopidogrelio (3,5 %) vartojusių pacientų, po 1 mėn. šie skaičiai buvo atitinkamai 2,2 % ir 1,6 % (žr. 4.4 skyrių). Skilvelių veiklos pauzių ūminėje ŪKS fazėje vartojant tikagrelorą labiau padaugėjo pacientams, kurių anamnezėje buvo lėtinis širdies nepakankamumas (jų patyrė 9,2 % tokių pacientų palyginus su 5,4 % niekada lėtiniu širdies nepakankamumu nesirgusių; klopidogrelio vartojusiems pacientams šie skaičiai buvo atitinkamai 4 % ir 3,6 %). Praėjus mėnesiui po ŪKS tokio skirtumo nenustatyta (vartojant tikagreloro šie skaičiai buvo atitinkamai 2 % ir 2,1 %, vartojant klopidogrelio – 3,8 % ir 1,4 %). Su šiuo skirtumu susijusių neigiamų klinikinių pasekmių (įskaitant stimuliatorių implantavimą) šiai pacientų populiacijai nebuvo.

PEGASUS tyrimas (anksčiau miokardo infarktą patyrę pacientai)
PEGASUS TIMI-54 tyrime dalyvavo 21 162 pacientai. Tai buvo atsitiktinių imčių, dvigubai koduotas, placebu kontroliuojamas, lygiagrečių grupių, tarptautinis daugelyje centrų atliktas įvykių modeliavimo tyrimas siekiant palyginti aterotrombozės įvykių profilaktiką dviem tikagreloro dozėmis (90 mg 2 kartus per parą arba 60 mg 2 kartus per parą), vartojamomis derinyje su maža ASR doze (75-150 mg), palyginti su ASR monoterapija, pacientams anksčiau patyrusiems MI ir kuriems yra papildomų aterotrombozės rizikos faktorių.

Įtraukimo kriterijai buvo 50 metų arba vyresnis amžius, anksčiau (likus 1-3 metams iki randomizacijos) patirtas MI ir bent vienas iš šių aterotrombozės rizikos faktorių: 65 metų arba vyresnis amžius, cukrinis diabetas, kurį reikia gydyti vaistiniais preparatais, antras ankstesnis MI, kelias kraujagysles pažeidusios IŠL duomenys arba lėtinis neterminalinės stadijos inkstų funkcijos sutrikimas.

Neįtraukimo kriterijai buvo tyrimo laikotarpiu numatomas P2Y12 receptorių antagonistų (dipiridamolio, cilostazolo) arba antikoaguliantų vartojimas; kraujavimu pasireiškiantys sutrikimai arba anksčiau buvęs išeminis insultas ar intrakranijinis kraujavimas, centrinės nervų sistemos navikas ar intrakranijinių kraujagyslių anomalija; kraujavimas virškinimo trakte per paskutinius 6 mėn. arba didelės apimties operacija per paskutines 30 parų.

Klinikinis veiksmingumas

2 pav. Pirminės klinikinės sudėtinės PEGASUS tyrimo vertinamosios baigties (KV mirties,
MI ir insulto) analizė 

5 lentelė. PEGASUS tyrimo pirminės ir antrinės veiksmingumo vertinamųjų baigčių analizė


	
	Tikagreloras po 60 mg
2 kartus per parą derinyje su
ASR N = 7 045
	Vien ASR
N = 7 067
	
p
reikšmė

	
Rodiklis
	
Reiškinių patyrę pacientai
	
KM %
	
HR (95 % PI)
	
Reiškinių patyrę pacientai 
	
KM %
	

	
Pirminė vertinamoji baigtis 



	Bendras KV mirčių, MI ir insultų skaičius 
	
487 (6,9 %)
	
7,8 %
	0,84
(0,74, 0,95)
	
578 (8,2 %)
	
9,0 %
	
0,0043 (s)

	
KV mirtys
	
174 (2,5 %)
	
2,9 %
	0,83
(0,68, 1,01)
	
210 (3,0 %)
	
3,4 %
	
0,0676

	
MI
	
285 (4,0 %)
	
4,5 %
	0,84
(0,72, 0,98)
	
338 (4,8 %)
	
5,2 %
	
0,0314

	
Insultai
	
91 (1,3 %)
	
1,5 %
	0,75
(0,57, 0,98)
	
122 (1,7 %)
	
1,9 %
	
0,0337

	
Antrinė vertinamoji baigtis

	
KV mirtys
	
174 (2,5 %)
	
2,9 %
	0,83
(0,68, 1,01)
	
210 (3,0 %)
	
3,4 %
	
-

	Mirtys dėl bet kurios priežasties 
	
289 (4,1 %)
	
4,7 %
	0,89
(0,76, 1,04)
	
326 (4,6 %)
	
5,2 %
	
-



HR ir p reikšmės apskaičiuoti atskirai tikagrelorui plg. su vien ASR naudojant Cox proporcinės rizikos modelį (vienintelis aiškinamasis kintamasis buvo gydymo grupė).
KM procentai apskaičiuoti po 36 mėn.
Pastaba. Sudėtinėje vertinamojoje baigtyje nurodytas tik pirmųjų reiškinių – komponentų (KV mirčių, MI ir insultų) – skaičius, bet ne jų suma.
(r) – rodo statistinį reikšmingumą.
PI – pasikliautinasis intervalas, KV – kardiovaskulinis, HR (Hazard Ratio) – rizikos santykis; KM – Kaplan-Meier, MI – miokardo infarktas, N – pacientų skaičius.

Tiek 60 mg, tiek 90 mg tikagreloro 2 kartus per parą derinyje su ASR apsaugojo nuo aterotrombozės reiškinių (sudėtinė vertinamoji baigtis buvo KV mirtis, MI ir insultas) geriau negu vien ASR. Gydymo poveikis buvo nuoseklus visą vartojimo laikotarpį, 60 mg tikagreloro RRR buvo 16 % ir ARR – 1,27 %, 90 mg tikagreloro RRR –15 % ir ARR – 1,19 %.

Nors 90 mg ir 60 mg dozių saugumas buvo panašus, tačiau gauta duomenų, kad mažesnioji dozė yra geriau toleruojama bei saugesnė kraujavimo ir dusulio požiūriu. Dėl to aterotrombozės įvykių (KV mirties, MI ir insulto) profilaktikai anksčiau MI patyrusiems pacientams, kuriems yra didelė aterotrombozės reiškinių riziką, rekomenduojama vartoti tik 60 mg Tilobrastil 2 kartus per parą derinyje su ASR.

60 mg tikagreloro 2 kartus per parą reikšmingai labiau negu vien ASR sumažino pirminės sudėtinės vertinamosios baigties įvykių (KV mirčių, MI ir insultų) skaičių. Įtaką pirminės sudėtinės vertinamosios baigties reiškinių skaičiaus sumažėjimui darė visi jos komponentai (KV mirčių RRR 17 %, MI – 16 %, insulto – 25 %).

Sudėtinės vertinamosios baigties RRR nuo 1-os iki 360-os dienos ir nuo 361 dienos buvo panašūs (atitinkamai 17 % ir 16 %). Tikagreloro vartojimo ilgiau kaip 3 metus veiksmingumo ir saugumo duomenų yra nedaug.

Pradėjus vartoti 60 mg tikagreloro 2 kartus per parą stabilios klinikinės būklės pacientams, patyrusiems MI daugiau kaip prieš 2 metus arba nutraukusiems ankstesnio ADF receptorių inhibitoriaus vartojimą daugiau kaip prieš 1 metus, naudos nenustatyta (pirminės sudėtinės vertinamosios baigties, kurią sudarė KV mirtis, MI ir insultas, atvejų nesumažėjo), tačiau buvo daugiau didesniųjų kraujavimų (taip pat žr. 4.2 skyrių).

Klinikinis saugumas
Dėl kraujavimo ar dusulio 60 mg tikagreloro vartojimą vyresni kaip 75 metų pacientai nutraukė dažniau (42 %) negu jaunesni (nuo 23 iki 31 %); skirtumas, palyginus su placebu, buvo didesnis kaip 10 % (atitinkamai 42 % ir 29 %).

Vaikų populiacija
Randomizuoto dvigubai koduoto lygiagrečių grupių III fazės HESTIA 3 tyrimo metu 193 vaikų populiacijos pacientai (nuo 2 iki < 18 metų amžiaus), sirgę pjautuvo pavidalo ląstelių liga, buvo suskirstyti į grupes vartoti placebą arba po 15‑45 mg tikagreloro 2 kartus per parą, atsižvelgiant į kūno svorį. Nusistovėjus pusiausvyros apykaitai tikagreloro sukelto ląstelių funkcijos slopinimo mediana buvo 35 % prieš geriant jo dozę ir 56 % praėjus 2 val. po jos suvartojimo.

Tikagreloras nesukėlė pranašesnio negu placebas gydomojo poveikio, vertinant kraujagyslių užsikimšimo krizių dažnį.

Europos vaistų agentūra atleido nuo įpareigojimo pateikti tikagreloro tyrimų su visais vaikų, sergančių ūminiu koronariniu sindromu (ŪKS) ir anksčiau patyrusių miokardo infarktą (MI), populiacijos pogrupiais duomenis (vartojimo vaikams informacija pateikiama 4.2 skyriuje).

5.2	Farmakokinetinės savybės

Tikagreloro farmakokinetika yra tiesinė, jo ir jo aktyvaus metabolito AR-C124910XX ekspozicijos būna maždaug proporcingos dozei iki 1 260 mg.

Absorbcija
Tikagreloro absorbcija yra greita, tmax mediana yra apie 1,5 val. Pagrindinis (aktyvus) cirkuliuojantis tikagreloro metabolitas AR-C124910XX taip pat susiformuoja greitai, jo tmax mediana yra apie 2,5 val.
Sveikiems žmonėms pavartojus vieną 90 mg tikagreloro dozę nevalgius per burną, Cmax būna 529 ng/ml, AUC – 3 451 ng×val./ml. Metabolito ir nepakitusio tikagreloro Cmax santykis būna 0,28, AUC – 0,42. Tikagreloro ir AR-C124910XX farmakokinetika anksčiau MI patyrusiems pacientams buvo iš esmės panaši kaip sergantiems ŪKS. PEGASUS tyrimo populiacinės farmakokinetikos analizės duomenimis, tikagreloro Cmax mediana nusistovėjus pusiausvyrinei koncentracijai vartojant 60 mg buvo 391 ng/ml, o AUC – 3801 ng×val./ml. Nusistovėjus pusiausvyrinei koncentracijai vartojant 90 mg tikagreloro, Cmax buvo 627 ng/ml, o AUC – 6 255 ng×val./ml.

Apskaičiuotasis tikagreloro vidutinis bioįsisavinamumas yra 36 %. Riebus maistas sukėlė tikagreloro AUC padidėjimą 21 % ir jo aktyvaus metabolito Cmax sumažėjimą 22 %, tačiau įtakos tikagreloro Cmax ir jo aktyvaus metabolito AUC nedarė. Šių skirtumų klinikinė reikšmė laikoma minimalia, todėl tikagrelorą galima gerti valgant arba nevalgius. Tikagreloras ir jo aktyvus metabolitas yra P-gp substratai.
Susmulkintų tikagreloro tablečių, sumaišytų su vandeniu, pavartotų per burną arba per nazogastrinį zondą tiesiai į skrandį, bioįsisavinamumas, apskaičiuotas pagal tikagreloro ir jo aktyvaus metabolito AUC ir Cmax, yra panašus kaip nepažeistų tablečių. Pradinė (0,5 ir 1 val. po dozės) ekspozicija pavartojus susmulkintų ir sumaišytų su vandeniu tikagreloro tablečių būna didesnė negu jų pavartojus nepažeistų, tačiau vėliau (po 2-48 val.) koncentracijos paprastai nesiskiria.

Pasiskirstymas
Tikagreloro pusiausvyrinis pasiskirstymo tūris yra 87,5 l. Didelė tikagreloro ir jo aktyvaus metabolito dalis (> 99,0 %) būna prisijungusi prie žmogaus plazmos baltymų.

Biotransformacija
CYP3A4 yra pagrindinis tikagrelorą metabolizuojantis ir jo aktyvaus metabolito susidarymą skatinantis fermentas, o jų sąveika su kitais CYP3A substratais įvairuoja nuo aktyvinimo iki slopinimo. 
Pagrindinis tikagreloro metabolitas yra AR-C124910XX (jis yra aktyvus – tą rodo jungimosi prie trombocitų P2Y12 ADF receptorių tyrimų in vitro duomenys). Aktyviojo metabolito sisteminė ekspozicija atitinka maždaug 30-40 % tikagreloro ekspozicijos.

Eliminacija
Pagrindinis tikagreloro eliminacijos būdas yra metabolizmas kepenyse. Pavartojus radioaktyviu izotopu žymėto tikagreloro, išskirto randama maždaug 84 % radioaktyvumo (57,8 % išmatose, 26,5 % šlapime). Tikagreloro ir jo aktyvaus metabolito kiekis šlapime atitiko po mažiau kaip 1 % pavartotos dozės. Pagrindinis aktyvaus metabolito eliminacijos būdas tikriausiai yra išskyrimas su tulžimi.
Vidutinis tikagreloro t1/2 buvo maždaug 7 val., jo aktyvaus metabolito – 8,5 val.

Ypatingos populiacijos

Senyvi pacientai
Populiacinės farmakokinetikos analizė parodė didesnę tikagreloro (Cmax ir AUC – maždaug po 25 %) ir jo aktyvaus metabolito ekspoziciją ūminiu koronariniu sindromu sergantiems senyviems (75 metų ir vyresniems) pacientams negu jaunesniems, tačiau šie skirtumai nelaikomi reikšmingais klinikai (žr. 4.2 skyrių).

Vaikų populiacija
Vaikams, sergantiems pjautuvo pavidalo ląstelių liga, duomenų yra nedaug (žr. 4.2 ir 5.1 skyrius).

HESTIA 3 tyrimo metu nuo 2 iki < 18 metų amžiaus pacientai, kurių svoris buvo nuo ≥ 12 iki ≤ 24 kg, nuo > 24 iki ≤ 48 kg ir > 48 kg, vartojo du kartus per parą vaikų populiacijai skirtų disperguojamųjų 15 mg tikagreloro tablečių, atitinkamai po15 mg, 30 mg arba 45 mg. Populiacinės farmakokinetikos analizės duomenimis, pusiausvyros apykaitos sąlygomis vidutinis AUC rodmuo buvo nuo 1 095 ng×val./ml iki 1 458 ng×val./ml, o vidutinis Cmax rodmuo – nuo 143 ng/ml iki 206 ng/ml.

Lytis
Moterims nustatyta didesnė tikagreloro ir jo aktyvaus metabolito ekspozicija negu vyrams, tačiau šie skirtumai nelaikomi reikšmingais klinikai.

Sutrikusi inkstų funkcija
Sunkiu inkstų nepakankamumu (kreatinino klirensas < 30 ml/min.) sergantiems pacientams nustatyta maždaug 20 % mažesnė tikagreloro ir maždaug 17 % didesnė jo aktyvaus metabolito ekspozicija negu pacientams, kurių inkstų funkcija normali.

Terminalinės stadijos inkstų liga sergantiems hemodializuojamiems pacientams, ne dializės dieną išgėrusiems 90 mg tikagreloro, AUC ir Cmax buvo atitinkamai 38 % ir 51 % didesni, nei tiems, kurių inkstų funkcija normali. Tikagreloro išgėrus prieš pat dializę, jo ekspozicija padidėjo panašiai (atitinkamai 49 % ir 61 %) – tai rodo, kad dializės metu tikagreloro nepašalinama. Aktyvaus metabolito ekspozicija padidėjo mažiau (AUC – 13-14 %, Cmax – 17-36 %). Tikagreloro sukeliamas terminalinės stadijos inkstų liga sergančių hemodializuojamų pacientų trombocitų agregacijos slopinimas nepriklausė nuo dializių ir buvo panašus kaip tiriamųjų, kurių inkstų funkcija normali (žr. 4.2 skyrių).

Sutrikusi kepenų funkcija
Pacientams, kuriems yra lengvas kepenų funkcijos sutrikimas, tikagreloro Cmax ir AUC buvo atitinkamai 12 % ir 23 % didesni negu sveikiems asmenims, tačiau poveikis trombocitų agregacijos slopinimui buvo panašus. Pacientams, kurių kepenų funkcija lengvai sutrikusi, dozės koreguoti nereikia. Tikagreloro poveikis pacientams, kuriems yra sunkus kepenų funkcijos sutrikimas, netirtas; pacientams, kuriems yra vidutinio sunkumo kepenų funkcijos sutrikimas , farmakokinetikos duomenų nėra. Pacientų, kurių vienas ar keli kepenų funkcijos rodikliai iš pradžių buvo vidutiniškai arba labai padidėję, plazmoje vidutinė tikagreloro koncentracija buvo panaši arba šiek tiek didesnė negu tų, kurių atitinkami rodikliai padidėję nebuvo. Dėl vidutinio sunkumo kepenų funkcijos sutrikimo dozės koreguoti nerekomenduojama (žr. 4.2 ir 4.4 skyrius).

Rasė
Vidutinis biologinis prieinamumas pacientams azijiečiams buvo 39 % didesnis negu europidams. Pacientams, save identifikavusiems juodaisiais, tikagreloro biologinis prieinamumas buvo 18 % mažesnis negu europidams. Atliekant klinikinius farmakologinius tyrimus nustatyta tikagreloro ekspozicija (Cmax ir AUC) japonų rasės asmenims yra maždaug 40 % (koreguota pagal kūno svorį – 20 %) didesnė negu europidams. Pacientų, kurie save laikė ispaniškos arba Lotynų Amerikos kilmės, ekspozicija buvo panaši kaip europidų.

5.3	Ikiklinikinių saugumo tyrimų duomenys

Tikagreloro ir jo pagrindinio metabolito įprastų farmakologinio saugumo, vienos dozės ir kartotinių dozių toksiškumo bei genotoksiškumo ikiklinikinių tyrimų duomenys nepriimtinos nepageidaujamų poveikių rizikos žmogui neparodė.
Esant kliniškai reikšmingai ekspozicijai, kelioms gyvūnų rūšims nustatyta virškinimo trakto sutrikimų (žr. 4.8 skyrių).
Žiurkių patelėms didelės tikagreloro dozės sukėlė gimdos navikų (adenokarcinomų) ir kepenų adenomų padažnėjimą. Tikėtinas gimdos navikų atsiradimo mechanizmas yra sutrikusi hormonų pusiausvyra, dėl kurios gali atsirasti navikų žiurkėms. Tikėtinas kepenų adenomų atsiradimo mechanizmas yra graužikams specifinė kepenų fermentų indukcija. Dėl to manoma, kad nustatyti kancerogeniškumo duomenys neturėtų būti reikšmingi žmonėms.
Žiurkėms skiriant šio vaistinio preparato dozėmis, sukeliančiomis toksinį poveikį vaikingoms patelėms, nustatyta vystymosi anomalijų (saugumo riba – 5,1). Vaikingoms triušių patelėms davus šio vaistinio preparato didelėmis, bet toksinio poveikio joms nesukeliančiomis dozėmis, nustatytas nežymus jų vaisių kepenų brendimo ir skeleto vystymosi sulėtėjimas (saugumo riba – 4,5).

Su žiurkėmis ir triušiais atlikti tyrimai parodė toksinį poveikį reprodukcijai: šiek tiek sumažėjo vaikingų patelių svorio prieaugis, atsivestų jauniklių gyvybingumas ir atsivedimo svoris, jie lėčiau augo. Tikagreloras sukėlė ciklų nereguliarumą (dažniausiai jie užsitęsdavo) žiurkių patelėms, tačiau įtakos bendram žiurkių patinų ir patelių vaisingumui nedarė. Radioaktyviuoju izotopu žymėtu tikagreloru atlikti farmakokinetikos tyrimai parodė nepakitusio tikagreloro ir jo metabolitų išskyrimą su žiurkių pienu (žr. 4.6 skyrių). 


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis
Manitolis (E 421)
Kalcio-vandenilio fosfatas dihidratas
Kukurūzų krakmolas
Pregelifikuotas krakmolas (kukurūzų)
[bookmark: _Hlk54266138]Talkas (E 553b)
Natrio stearilfumaratas

60 mg 
Tabletės plėvelė
Polivinilo alkoholis (E 1203)
Talkas (E 553b)
Titano dioksidas (E171)
Glicerolio monokaprilokapratas
Natrio laurilsulfatas
Raudonasis geležies oksidas (E172)
Juodasis geležies oksidas (E172)

90 mg 
Tabletės plėvelė
Polivinilo alkoholis (E 1203)
Talkas (E 553b)
Titano dioksidas (E171)
Glicerolio monokaprilokapratas
Natrio laurilsulfatas
Geltonasis geležies oksidas (E172)

6.2	Nesuderinamumas

Duomenys nebūtini. 

6.3	Tinkamumo laikas

3 metai

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys 
[bookmark: _Hlk54266906]
60 mg

[bookmark: _Hlk54365356]Al-OPA/Al/PVC arba Al-PVC/PE/PVDC lizdinės plokštelės (su saulės ir mėnulio simboliais arba be jų) kartono dėžutėse, kuriose yra 56, 60 ir 168 tablečių. 
Al-OPA/Al/PVC arba Al-PVC/PE/PVDC kalendorinės lizdinės plokštelės (su saulės ir mėnulio simboliais arba be jų) kartono dėžutėse, kuriose yra 14, 56 ir 168 tabletės.
Sudėtinė pakuotė, kurioje yra 180 (3 pakuotės po 60) tablečių Al-OPA/Al/PVC arba Al- PVC/PE/PVDC lizdinėse plokštelėse (su saulės ir mėnulio simboliais arba be jų).
Sudėtinė pakuotė, kurioje yra 168 (3 pakuotės po 56) tabletės Al-OPA/Al/PVC arba Al- PVC/PE/PVDC kalendorinėse lizdinėse plokštelėse (su saulės ir mėnulio simboliais arba be jų).
Didelio tankio polietileno (DTPE) buteliukai, uždaryti polipropileno (PP) vaikų sunkiai atidaromu uždoriu su MTPE įdėklu, kuriuose yra 30, 60 arba 250 tablečių.

90 mg
Al-OPA/Al/PVC arba Al-PVC/PE/PVDC lizdinės plokštelės (su saulės ir mėnulio simboliais arba be jų) kartono dėžutėse, kuriose yra 56, 60 ir 168 tablečių. 
Al-OPA/Al/PVC arba Al-PVC/PE/PVDC kalendorinės lizdinės plokštelės (su saulės ir mėnulio simboliais arba be jų) kartono dėžutėse, kuriose yra 14, 56 ir 168 tabletės.
Sudėtinė pakuotė, kurioje yra 180 (3 pakuotės po 60) tablečių Al-OPA/Al/PVC arba Al- PVC/PE/PVDC lizdinėse plokštelėse (su saulės ir mėnulio simboliais arba be jų).
Sudėtinė pakuotė, kurioje yra 168 (3 pakuotės po 56) tabletės Al-OPA/Al/PVC arba Al- PVC/PE/PVDC kalendorinėse lizdinėse plokštelėse (su saulės ir mėnulio simboliais arba be jų).
Al-OPA/Al/PVC arba Al-PVC/PE/PVDC perforuotos dalomosios lizdinės plokštelės kartono dėžutėje, kurioje yra 100x1 tablečių.
Didelio tankio polietileno (DTPE) buteliukai, uždaryti polipropileno (PP) vaikų sunkiai atidaromu uždoriu su MTPE įdėklu, kuriuose yra 30, 60 arba 250 tablečių.

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti ir vaistiniam preparatui ruošti

Dangtelis atsisuka ir talpyklė atsidaro tik tada, kai vaikų sunkiai atidaromas uždoris nuspaudžiamas žemyn ir pasukamas rodyklės kryptimi. 

Nesuvartotą vaistinį preparatą ar atliekas reikia tvarkyti laikantis vietinių reikalavimų. 


7.	REGISTRUOTOJAS

Sandoz  d.d.
Verovškova 57
SI-1000 Ljubljana
Slovėnija


8.	REGISTRACIJOS PAŽYMĖJIMO NUMERIS (-IAI) 

	60 mg
Lizdinė plokštelė:
LT/1/20/4656/001 – N14
LT/1/20/4656/002 – N56
LT/1/20/4656/003 – N60
LT/1/20/4656/004 – N168 (3x56)
LT/1/20/4656/005 – N180 (3x60)
LT/1/20/4656/006 – N168
Buteliukas:
[bookmark: _Hlk210394542]LT/1/20/4656/007 – N30
LT/1/20/4656/008 – N60
LT/1/20/4656/009 – N250
	90 mg
Lizdinė plokštelė:
LT/1/20/4657/001 – N14
LT/1/20/4657/002 – N56
LT/1/20/4657/003 – N60
LT/1/20/4657/004 – N100x1
LT/1/20/4657/005 – N168 (3x56)
LT/1/20/4657/006 – N180 (3x60)
LT/1/20/4657/007 – N168
Buteliukas:
[bookmark: _Hlk210394548]LT/1/20/4657/008 – N30
LT/1/20/4657/009 – N60
LT/1/20/4657/010 – N250




9.	REGISTRAVIMO / PERREGISTRAVIMO DATA

Registravimo data 2020 m. gruodžio 22 d.
Paskutinio perregistravimo data 2025 m. liepos 31 d.


10.	TEKSTO PERŽIŪROS DATA

2026 m. sausio 15 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/


	






















II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI





A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

PharOS MT Ltd
HF 62X, Hal Far Industrial Estate 
Birzebbugia, BBG 3000 
Malta

arba 

Lek Pharmaceuticals d.d.
Verovskova Ulica 57
Ljubljana 1526
Slovėnija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


[bookmark: _Hlk54275159]INFORMACIJA ANT IŠORINĖS IR VIDINĖS PAKUOTĖS

IŠORINĖ KARTONO DĖŽUTĖ LIZDINIŲ PLOKŠTELIŲ PAKUOTEI IR DTPE/PP BUTELIUKUI
DTPE/PP BUTELIUKO ETIKETĖ


1.	VAISTINIO PREPARATO PAVADINIMAS

Tilobrastil 60 mg plėvele dengtos tabletės
Tilobrastil 90 mg plėvele dengtos tabletės
ticagrelorum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 60 mg tikagreloro.
Kiekvienoje plėvele dengtoje tabletėje yra 90 mg tikagreloro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Lizdinė plokštelė:
60 mg:
14 tablečių
56 tabletės
60 tablečių 
168 tabletės 

90 mg:
14 tablečių
56 tabletės
60 tablečių 
100x1 tablečių
168 tabletės

DTPE/PP buteliukas:
60 mg:
30 tablečių
60 tablečių 
250 tablečių

90 mg:
30 tablečių
60 tablečių 
250 tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Sandoz  d.d.
Verovškova  57
SI-1000 Ljubljana
Slovėnija


12.	REGISTRACIJOS PAŽYMĖJIMO NUMERIS (-IAI) 

60 mg
Lizdinė plokštelė:
LT/1/20/4656/001 – N14
LT/1/20/4656/002 – N56
LT/1/20/4656/003 – N60
LT/1/20/4656/006 – N168
Buteliukas:
LT/1/20/4656/007 – N30
LT/1/20/4656/008 – N60
LT/1/20/4656/009 – N250

90 mg
Lizdinė plokštelė:
LT/1/20/4657/001 – N14
LT/1/20/4657/002 – N56
LT/1/20/4657/003 – N60
LT/1/20/4657/004 – N100x1
LT/1/20/4657/007 – N168
Buteliukas:
LT/1/20/4657/008 – N30
LT/1/20/4657/009 – N60
LT/1/20/4657/010 – N250


13.	SERIJOS NUMERIS 

Lot: {numeris}


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Tilobrastil 60 mg
Tilobrastil 90 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris} 



INFORMACIJA ANT IŠORINĖS PAKUOTĖS

SUDĖTINĖS PAKUOTĖS IŠORINĖ PAKUOTĖ


1.	VAISTINIO PREPARATO PAVADINIMAS

Tilobrastil 60 mg plėvele dengtos tabletės
Tilobrastil 90 mg plėvele dengtos tabletės
ticagrelorum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 60 mg tikagreloro.
Kiekvienoje plėvele dengtoje tabletėje yra 90 mg tikagreloro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

60 mg:
Sudėtinė pakuotė, kurioje yra 168 (3 dėžutės po 56) ir 180 (3 dėžutės po 60) tablečių. 

90 mg:
Sudėtinė pakuotė, kurioje yra 168 (3 dėžutės po 56) ir 180 (3 dėžutės po 60) tablečių. 


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Sandoz  d.d.
Verovškova 57
SI-1000 Ljubljana
Slovėnija


12.	REGISTRACIJOS PAŽYMĖJIMO NUMERIS (-IAI) 

60 mg
LT/1/20/4656/004 – N168 (3x56)
LT/1/20/4656/005 – N180 (3x60)

90 mg
LT/1/20/4657/005 – N168 (3x56)
LT/1/20/4657/006 – N180 (3x60)


13.	SERIJOS NUMERIS 

Lot: {numeris}


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Tilobrastil 60 mg
Tilobrastil 90 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris} 



INFORMACIJA ANT IŠORINĖS PAKUOTĖS

ATSKIROS PAKUOTĖS (SUDĖTINĖS PAKUOTĖS DALIES) TEKSTAS


1.	VAISTINIO PREPARATO PAVADINIMAS

Tilobrastil 60 mg plėvele dengtos tabletės
Tilobrastil 90 mg plėvele dengtos tabletės
ticagrelorum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 60 mg tikagreloro.
Kiekvienoje plėvele dengtoje tabletėje yra 90 mg tikagreloro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

60 mg:
Lizdinių plokštelių pakuotė:
56 tabletės
60 tablečių

90 mg:
Lizdinių plokštelių pakuotė:
56 tabletės
60 tablečių

Sudėtinės pakuotės dalis, atskirai parduoti negalima.


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Sandoz  d.d.
Verovškova  57
SI-1000 Ljubljana
Slovėnija


12.	REGISTRACIJOS PAŽYMĖJIMO NUMERIS (-IAI) 

60 mg
LT/1/20/4656/004 – N168 (3x56)
LT/1/20/4656/005 – N180 (3x60)

90 mg
LT/1/20/4657/005 – N168 (3x56)
LT/1/20/4657/006 – N180 (3x60)


13.	SERIJOS NUMERIS 

Lot: {numeris}


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Tilobrastil 60 mg
Tilobrastil 90 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris} 




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ 

1.	VAISTINIO PREPARATO PAVADINIMAS

Tilobrastil 60 mg tabletės
Tilobrastil 90 mg tabletės
ticagrelorum


2.	REGISTRUOTOJO PAVADINIMAS

SANDOZ


3.	TINKAMUMO LAIKAS

EXP {mm MMMM}


4.	SERIJOS NUMERIS

Lot {numeris}


5.	KITA

Saulės ir mėnulio simboliai

KALENDORINEI LIZDINEI PLOKŠTELEI
P. A. T. K. Pn. Š. S.
Saulės ir mėnulio simboliai

























B. PAKUOTĖS LAPELIS

Pakuotės lapelis: informacija vartotojui

Tilobrastil 60 mg plėvele dengtos tabletės
Tilobrastil 90 mg plėvele dengtos tabletės
tikagreloras


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Tilobrastil ir kam jis vartojamas 
2.	Kas žinotina prieš vartojant Tilobrastil
3.	Kaip vartoti Tilobrastil 
4.	Galimas šalutinis poveikis 
5.	Kaip laikyti Tilobrastil 
6.	Pakuotės turinys ir kita informacija


1.	Kas yra Tilobrastil ir kam jis vartojamas

Kas yra Tilobrastil
Tilobrastil sudėtyje yra veikliosios medžiagos, vadinamos tikagreloru. Ji priklauso vaistų, vadinamų antitrombocitiniais vaistais, grupei.

Kam vartojamas Tilobrastil?
[60 mg]
Tilobrastil skirtas tik suaugusiems žmonėms vartoti kartu su acetilsalicilo rūgštimi (kitu trombocitų funkciją slopinančiu vaistu). Šis vaistas Jums paskirtas:
· dėl per praėjusius metus ištikusio širdies priepuolio.
Šis vaistas mažina riziką patirti dar vieną širdies priepuolį, insultą ir mirti nuo širdies ar kraujagyslių ligos.

[90 mg] 
Tilobrastil skirtas tik suaugusiems žmonėms vartoti kartu su acetilsalicilo rūgštimi (kitu trombocitų funkciją slopinančiu vaistu). Šis vaistas Jums paskirtas:
· dėl ištikusio širdies priepuolio arba
· dėl nestabiliosios krūtinės anginos (angina ar krūtinės skausmas, kuris nėra gerai kontroliuojamas).
Šis vaistas mažina riziką patirti dar vieną širdies priepuolį, insultą ir mirti nuo širdies ar kraujagyslių ligos.

Kaip veikia Tilobrastil
Tilobrastil veikia ląsteles, vadinamas „kraujo plokštelėmis“ (taip pat vadinamas trombocitais). Trombocitai yra labai mažos kraujo ląstelės, kurios padeda stabdyti kraujavimą, sulipdamos viena su kita ir užkimšdamos mažas skylutes įpjautose ar kitaip pažeistose kraujagyslėse.

Deja, kraujo plokštelės taip pat gali suformuoti krešulių pažeistų širdies ir smegenų kraujagyslių viduje. Tai gali būti labai pavojinga, kadangi:
· krešulys gali visai nutraukti aprūpinimą krauju; tai gali sukelti širdies priepuolį (miokardo infarktą) arba insultą;
· krešulys gali dalinai užkimšti širdies kraujagysles ir pabloginti jos kraujotaką – tuomet gali prasidėti krūtinės skausmas, kuris atsiranda ir išnyksta (taip vadinama nestabilioji krūtinės angina).

Tilobrastil padeda neleisti kraujo plokštelėms sulipti vienai su kita ir tokiu būdu trukdo formuotis kraujo krešuliui, kuris gali pabloginti kraujotaką.


2.	Kas žinotina prieš vartojant Tilobrastil

Tilobrastil vartoti draudžiama:
· jeigu yra alergija tikagrelorui arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jūs dabar kraujuojate;
· jeigu Jus buvo ištikęs insultas dėl kraujavimo į smegenis;
· jeigu Jūs sergate sunkia kepenų liga;
· jeigu Jūs vartojate kurio nors iš šių vaistų:
-	ketokonazolo (vartojamo grybelių infekcijai gydyti),
-	klaritromicino (vartojamo bakterijų infekcijai gydyti),
-	nefazodono (nuo depresijos),
-	ritonaviro arba atazanaviro (vartojamų gydyti nuo ŽIV infekcijos ir AIDS).
Jeigu kuri nors iš anksčiau išvardytų būklių Jums tinka, Tilobrastil vartoti negalima. Jei abejojate, prieš pradėdami vartoti šio vaisto, pasitarkite su gydytoju arba vaistininku. 

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Tilobrastil, jeigu:
· Jums padidėjusi kraujavimo rizika dėl:
· neseniai patirtos didelės traumos;
· neseniai atliktos operacijos (įskaitant dantų – apie tai klauskite odontologo);
· ligos, dėl kurios sutrinka kraujo krešėjimas;
· neseniai buvusio kraujavimo iš skrandžio arba žarnyno (pvz., dėl skrandžio opos arba storosios žarnos polipų).
· Ruošiatės operacijai (įskaitant dantų) Tilobrastil vartojimo laikotarpiu. Tai svarbu dėl kraujavimo rizikos padidėjimo. Gydytojas gali Jums nurodyti nutraukti šio vaisto vartojimą likus 5 paroms iki operacijos.
· Jūsų širdies susitraukimų dažnis yra per mažas (mažesnis kaip 60 kartų per minutę) ir neturite įdėto širdies ritmą reguliuojančio prietaiso (stimuliatoriaus).
· Jums yra astma ar kitų plaučių ligų arba kvėpavimo sutrikimų.
· Jūsų kvėpavimas taptų netaisyklingas, pvz., pagreitėtų, sulėtėtų arba atsirastų trumpų kvėpavimo pauzių. Tokiu atveju gydytojas nuspręs, ar Jums reikia papildomų tyrimų.
· Jei turite kokių nors kepenų sutrikimų arba anksčiau sirgote kokia nors galėjusia jas pažeisti liga.
· Jūsų kraujo tyrimas parodė padidėjusį šlapimo rūgšties kiekį.
Jeigu kuri nors iš anksčiau išvardytų būklių Jums tinka, Tilobrastil vartoti negalima. Jei abejojate, prieš pradėdami vartoti šio vaisto, pasitarkite su gydytoju arba vaistininku.

Jeigu Jūs kartu vartojate Tilobrastil ir heparino:
· jeigu Jūsų gydytojas įtaria heparino sukeltą retą kraujo plokštelių funkcijos sutrikimą, jam gali reikėti Jūsų kraujo mėginio diagnostiniams tyrimams. Tilobrastil gali iškreipti šio diagnostinio mėginio duomenis, todėl svarbu pasakyti gydytojui, jog kartu vartojate Tilobrastil ir heparino.

Vaikams ir paaugliams
Tilobrastil nerekomenduojamas vartoti vaikams ir jaunesniems kaip 18 metų paaugliams.

Kiti vaistai ir Tilobrastil
Jeigu vartojate arba neseniai vartojote kitų vaistų arba jeigu dėl to nesate tikri, pasakykite gydytojui arba vaistininkui. Tai svarbu dėl to, kad Tilobrastil gali keisti kai kurių vaistų veikimą, o kai kurie vaistai – Tilobrastil veikimą.

Pasakykite gydytojui arba vaistininkui, jeigu vartojate kurio nors iš šių vaistų: 
· rozuvastatino (vaisto nuo padidėjusio cholesterolio kiekio);
· daugiau kaip 40 mg per parą simvastatino ar lovastatino (vaistų nuo padidėjusio cholesterolio kiekio);
· rifampicino (antibiotiko);
· fenitoino, karbamazepino ar fenobarbitalio (vartojamų norint išvengti traukulių);
· digoksino (širdies nepakankamumui gydyti);
· ciklosporino (Jūsų organizmo savigynai mažinti);
· chinidino ar diltiazemo (širdies ritmo sutrikimams gydyti);
· beta adrenoblokatorių ar verapamilio (vartojamų nuo padidėjusio kraujospūdžio);
· morfino ar kitų opioidų (stipriam skausmui malšinti).

Pasakyti gydytojui arba vaistininkui ypač svarbu, jeigu vartojate kurio nors iš šių vaistų, galinčių didinti kraujavimo riziką:
· geriamųjų antikoaguliantų, dažnai vadinamų „kraują skystinančiais vaistais“ (varfarino);
· nesteroidinių vaistų nuo uždegimo (santrumpa – NVNU), dažnai vartojamų skausmui malšinti (pvz., ibuprofeno ar naprokseno);
· selektyvių serotonino reabsorbcijos inhibitorių (santrumpa – SSRI), pvz., paroksetino, sertralino arba citalopramo (jų skiriama nuo depresijos);
· kitų vaistų, ypač ketokonazolo ( vartojamo gydyti nuo grybelių infekcijos), klaritromicino (vartojamo gydyti nuo bakterijų sukeltų infekcijų), nefazodono (nuo depresijos), ritonaviro arba atazanaviro (vartojamų gydyti nuo ŽIV infekcijos ir AIDS), cisaprido (vartojamo nuo rėmens), skalsių alkaloidų (vartojamų nuo migrenos ir galvos skausmo).

Pasakykite gydytojui, kad vartojate Tilobrastil, jeigu jis Jums skiria fibrinolizę skatinančių vaistų, dažnai vadinamų „tirpdančiais krešulius“ (pvz., streptokinazės ar alteplazės), kadangi gali padidėti kraujavimo rizika.

Nėštumas ir žindymo laikotarpis
Jeigu esate nėščia arba galite pastoti, Tilobrastil vartoti nerekomenduojama. Kol vartoja šio vaisto, moterys turi taikyti atitinkamą kontracepciją, kad nepastotų.

Jeigu žindote kūdikį, prieš pradėdama vartoti šio vaisto apie tai pasakykite gydytojui, kuris apsvarstys su Jumis Tilobrastil vartojimo naudą ir riziką žindymo laikotarpiu.

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Tikėtina, kad Tilobrastil vartojimas neturi įtakoti gebėjimo vairuoti ir valdyti mechanizmus. Vis dėlto, jeigu vartojant šio vaisto jaučiate svaigulį ar sumišimą, vairuokite ir valdykite mechanizmus atsargiai.

Tilobrastil sudėtyje yra natrio
Šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Tilobrastil

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Buteliuko atidarymas: dangtelis atsisuka ir talpyklė atsidaro tik tada, kai vaikų sunkiai atidaromas uždoris nuspaudžiamas žemyn ir pasukamas rodyklės kryptimi.

Kiek vartoti
[60 mg] 
· Įprasta dozė yra viena 60 mg tabletė 2 kartus per parą. Tęskite Tilobrastil vartojimą tiek laiko, kiek nurodė Jūsų gydytojas.
· Gerkite šio vaisto kasdien maždaug tuo pačiu laiku (pvz., vieną tabletę ryte ir vieną tabletę vakare).

[90 mg] 
· Pradinė dozė yra 2 tabletės, kurios išgeriamos iš karto (180 mg įsotinimo dozė). Paprastai ji skiriama ligoninėje.
· Po šios pradinės dozės paprastai vartojama po vieną 90 mg tabletę 2 kartus per parą iki 12 mėn., (išskyrus atvejus, kai gydytojas nurodo kitaip).
· Gerkite šio vaisto kasdien maždaug tuo pačiu laiku (pvz., vieną tabletę ryte ir vieną tabletę vakare).

Tilobrastil vartojimas kartu su kitais vaistais, skirtais apsaugoti nuo kraujo krešulių
Gydytojas paprastai nurodo kartu vartoti acetilsalicilo rūgšties, kurios yra daugelio vaistų, vartojamų norint išvengti kraujo krešulių susiformavimo, sudėtyje. Taip pat gydytojas nurodys reikalingą acetilsalicilo rūgšties dozę (paprastai ji būna 75‑150 mg per parą).

Kaip vartoti Tilobrastil
· Šio vaisto galima gerti valgant arba nevalgius.
· Kada išgėrėte paskutinę Tilobrastil tabletę, galite patikrinti pažiūrėję į lizdinę plokštelę, ant kurios nupiešta saulė, kuri reiškia rytą, ir mėnulis, kuris reiškia vakarą. Tokiu būdu prisiminsite, ar išgėrėte šio vaisto dozę.

Jeigu sunku nuryti tabletę
Jeigu Jums sunku nuryti tabletę, tai ją galite susmulkinti ir sumaišyti su vandeniu kaip aprašyta toliau:
· susmulkinkite tabletę į smulkius miltelius;
· supilkite miltelius į pusę stiklinės vandens;
· išmaišykite ir nedelsdami išgerkite;
· kad tuščioje stiklinėje neliktų vaisto, praskalaukite ją dar puse stiklinės vandens ir išgerkite.
Jei esate ligoninėje, tai šią tabletę Jums gali duoti sumaišytą su vandeniu per pro nosį į skrandį įkištą (nazogastrinį) vamzdelį.

Ką daryti pavartojus per didelę Tilobrastil dozę
Išgėrę daugiau Tilobrastil negu reikia, nedelsdami kreipkitės į savo gydytoją arba vykite į ligoninę, pasiėmę vaisto pakuotę. Jums gali būti padidėjusi kraujavimo rizika.

Pamiršus pavartoti Tilobrastil
· Užmiršę išgerti vieną dozę, tiesiog kitą savo dozę gerkite įprastu laiku.
· Negalima vartoti dvigubos dozės (dviejų dozių iš karto) norint kompensuoti praleistą dozę.

Nustojus vartoti Tilobrastil
Nenutraukite Tilobrastil vartojimo nepasitarę su savo gydytoju. Vartokite šio vaisto reguliariai ir tiek laiko, kol Jūsų gydytojas toliau jo skiria. Nutraukus Tilobrastil vartojimą gali padidėti rizika patirti naują širdies priepuolį ar insultą, taip pat numirti nuo ligos, susijusios su Jūsų širdimi ar kraujagyslėmis.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Vartojant šio vaisto, gali pasireikšti toliau išvardytas šalutinis poveikis.

Tilobrastil veikia kraujo krešėjimą, todėl dauguma šalutinio poveikio atvejų yra susiję su kraujavimu. Kraujavimas galimas bet kurioje kūno vietoje. Kai kuris kraujavimas (pvz., kraujosruvos, kraujavimas iš nosies) yra  dažnas. Stiprus kraujavimas yra nedažnas, bet gali būti pavojingas gyvybei.

Nedelsdami kreipkitės į gydytoją pastebėję bent vieną iš toliau išvardytų sutrikimų, kadangi Jums gali reikėti skubaus gydymo:
· kraujavimas į smegenis arba kaukolės viduje yra nedažnas šalutinis poveikis, dėl kurio gali pasireikšti insulto požymių, pvz.:
· 	staiga pasireiškę rankos, kojos arba veido nejautra ar silpnumas, ypač jei šie sutrikimai yra tik vienoje kūno pusėje;
· 	staiga atsiradęs sumišimas, pasunkėjusi kalba ar pablogėjęs gebėjimas suprasti kitus žmones;
· staiga pasunkėjęs ėjimas arba sutrikusi pusiausvyra ar koordinacija;
· staiga be aiškios priežasties prasidėjęs svaigulys arba stiprus galvos skausmas.

· Kraujavimo požymiai, pvz.:
· stiprus ar nekontroliuojamas kraujavimas;
· netikėtas ar ilgalaikis kraujavimas;
· rožinis, raudonas arba rudas šlapimas;
· vėmimas raudonu krauju arba panašiu į kavos tirščius turiniu;
· raudonos ar juodos kaip degutas išmatos;
· kraujo atkosėjimas ar vėmimas kraujo krešuliais.

· Alpimas (sinkopė):
· 	laikinas sąmonės netekimas dėl staigaus smegenų kraujotakos sutrikimo (dažnas).

· Krešėjimo sutrikimo, vadinamo trombine trombocitopenine purpura (TTP), požymiai, pvz.:
· 	karščiavimas ir purpurinės dėmės (vadinamos purpura) odoje ar burnos ertmėje, kartu gali pagelsti oda ir akys (gelta), be aiškios priežasties pasireikšti labai didelis nuovargis arba sutrikti orientacija.

Pasitarkite su gydytoju pastebėję bet kurį iš šių sutrikimų:
· dusulys (oro trūkumas). Jis yra labai dažnas. Dusulio priežastis gali būti širdies liga, Tilobrastil šalutinis poveikis ir kt. Su tikagreloru susijęs dusulys paprastai būna lengvas, pasireiškia staigiu ir netikėtu oro trūkumu, dažniausiai atsirandančiu ramybės metu. Jis gali prasidėti pirmą gydymo savaitę ir paskui išnykti. Jeigu dusulys sunkėja arba ilgai nepraeina, apie jį pasakykite savo gydytojui, kuris nuspręs, ar nereikia keisti gydymo arba atlikti papildomų tyrimų.

Kitas galimi šalutinio poveikio reiškiniai

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· padidėjusi šlapimo rūgšties kiekis Jūsų kraujyje (nustatoma tyrimais);
· kraujavimas dėl kraujo sutrikimų.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujosruvos;
· galvos skausmas;
· svaigulys arba sukimasis (lyg suktųsi kambarys);
· viduriavimas ar nevirškinimas;
· pykinimas;
· vidurių užkietėjimas;
· išbėrimas;
· niežėjimas;
· stiprus sąnarių skausmas ir patinimas (podagros požymiai);
· svaigulys ar apsvaigimas arba neryškus matymas (rodo sumažėjusį kraujospūdį);
· kraujavimas iš nosies;
· kraujavimas po operacijos arba įsipjovus (pvz., skutantis) ir iš žaizdų daugiau negu normaliai;
· kraujavimas iš skrandžio gleivinės (opos);
· kraujavimas iš dantenų.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· alerginė reakcija – jos požymiai gali būti išbėrimas, niežėjimas arba veido, lūpų ar liežuvio patinimas;
· sumišimas;
· sutrikęs regėjimas dėl kraujo akyje;
· kraujavimas iš makšties – gausesnis arba ne mėnesinių metu;
· kraujavimas į sąnarius ir raumenis, dėl kurio gali atsirasti skausmingas patinimas;
· kraujas ausyje;
· vidinis kraujavimas, dėl kurio gali pasireikšti svaigulys ar apsvaigimas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis)
· Nenormaliai retas širdies susitraukimų dažnis (paprastai mažesnis kaip 60 kartų per minutę).

Pranešimas apie šalutinį poveikį
[bookmark: _Hlk184816803]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Tilobrastil

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. 

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Tilobrastil sudėtis

· Veiklioji medžiaga yra tikagreloras.
[60 mg]
Kiekvienoje plėvele dengtoje tabletėje yra 60 mg tikagreloro.

[90 mg]
Kiekvienoje plėvele dengtoje tabletėje yra 90 mg tikagreloro.

· Pagalbinės medžiagos
Tabletės šerdis: manitolis (E 421), kalcio-vandenilio fosfatas dihidratas, kukurūzų krakmolas, pregelifikuotas krakmolas (kukurūzų), talkas (E 553b), natrio stearilfumaratas.

[60 mg]
Tabletės plėvelė: polivinilo alkoholis (E 1203), talkas (E 553b), titano dioksidas (E171), glicerolio monokaprilokapratas, natrio laurilsulfatas, raudonasis geležies oksidas (E172), juodasis geležies oksidas (E172).

[90 mg]
Tabletės plėvelė: polivinilo alkoholis (E 1203), talkas (E 553b), titano dioksidas (E171), glicerolio monokaprilokapratas, natrio laurilsulfatas, geltonasis geležies oksidas (E172). 

[bookmark: _Hlk54281966]Tilobrastil išvaizda ir kiekis pakuotėje

[60 mg]
Plėvele dengta tabletė. Rožinės, apvalios, abipus išgaubtos, 8,6 mm ± 5 % skersmens tabletės, kurių viena pusė pažymėta „60“, o kita – lygi. 

[90 mg]
Plėvele dengta tabletė. Geltonos, apvalios, abipus išgaubtos, 9,6 mm ± 5 % skersmens tabletės, kurių viena pusė pažymėta „90“, o kita – lygi.

[60 mg]
Tilobrastil yra tiekiamas:
· standartinėse lizdinėse plokštelėse (su saulės ir mėnulio simboliais arba be jų) kartono dėžutėse po 56 ir 60 tablečių;
· kalendorinėse lizdinėse plokštelėse (su saulės ir mėnulio simboliais arba be jų) kartono dėžutėse po 14 ir 56 tabletes;
· sudėtinėje pakuotėje, kurioje yra 180 (3 pakuotės po 60) tabletės standartinėse lizdinėse plokštelėse (su saulės ir mėnulio simboliais arba be jų);
· sudėtinėje pakuotėje kurioje yra 168 (3 pakuotės po 56) tablečių kalendorinėse lizdinėse plokštelėse (su saulės ir mėnulio simboliais arba be jų);
· didelio tankio polietileno (DTPE) buteliukuose, uždarytuose polipropileno (PP) vaikų sunkiai atidaromu uždoriu su MTPE įdėklu, kuriuose yra 30, 60 arba 250 tablečių.

[90 mg]
Tilobrastil yra tiekiamas:
· standartinėse lizdinėse plokštelėse (su saulės ir mėnulio simboliais arba be jų) kartono dėžutėse po 56, 60 ir 168 tablečių;
· kalendorinėse lizdinėse plokštelėse (su saulės ir mėnulio simboliais arba be jų) kartono dėžutėse po 14, 56 ir 168 tabletes;
· sudėtinėje pakuotėje kurioje yra 180 (3 pakuotės po 60 arba be jų) tablečių standartinėse lizdinėse plokštelėse (su saulės ir mėnulio simboliais);
· sudėtinėje pakuotėje, kurioje yra 168 (3 pakuotės po 56) tabletės kalendorinėse lizdinėse plokštelėse (su saulės ir mėnulio simboliais arba be jų);
· perforuotose dalomosiose lizdinėse plokštelėse kartono dėžutėje, kurioje yra 100x1 tablečių;
· didelio tankio polietileno (DTPE) buteliukuose, uždarytuose polipropileno (PP) vaikų sunkiai atidaromu uždoriu su MTPE įdėklu, kuriuose yra 30, 60 arba 250 tablečių.

Gali būti tiekiamos ne visų dydžių pakuotės.

Registruotojas ir gamintojas
Registruotojas
[bookmark: _Hlk54431769]Sandoz d.d.
Verovškova 57
SI-1000 Ljubljana
Slovėnija

Gamintojas
PharOS MT Ltd
HF 62X, Hal Far Industrial Estate 
Birzebbugia, BBG 3000 
Malta

arba

Lek Pharmaceuticals d.d.
Verovskova Ulica 57
Ljubljana 1526
Slovėnija

Jeigu apie šį vaistą norite sužinoti daugiau, kreipkitės į vietinį registruotojo atstovą.

Sandoz Pharmaceuticals d.d. filialas
Tel.: +370 5 2636037


Šis vaistas Europos ekonominės erdvės valstybėse narėse registruotas tokiais pavadinimais:

	Valstybės narės pavadinimas
	Vaisto pavadinimas

	Bulgarija, Estija, Nyderlandai, Latvija, Lenkija, Lietuva, Slovėnija
	Tilobrastil




Šis pakuotės lapelis paskutinį kartą peržiūrėtas 2025-07-31.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/

